20:34, 15.05.2021 // 16698\nХитойнинг «Чжунчжун» марсоходи «Тянвен-1» космик аппарати билан 15 май куни эрталаб Марсга муваффақиятли қўнди. Бу ҳақда Хитой миллий космик бошқармасига асосланиб, «Интерфакс» хабар берди.\nБу Хитойнинг бошқа бир сайёрага қўнган биринчи марсоходи. «Тянвен-1» 2020 йил 23 июлда Хитой жанубидаги Венчан космодромидан учирилган эди.\nКосмик аппарат қарийб етти ойлик парвоздан сўнг февраль ойида Марс орбитасига кирган ва икки ойдан кўпроқ вақт давомида потенциал қўниш жойини қидирган.\nХитой роверида навигация ва топографик геодезия учун мултиспектрал камералар, Марснинг 10 метр чуқурликкача бўлган геологик тузилишини ўрганиш учун ерости товушли радарлари, тупроқнинг кимёвий таркибини таҳлил қилиш ва биомолекулаларни қидириш учун асбоб, шунингдек, магнит билан жиҳозланган дала детекторлари ва об-ҳаво станцияси мавжуд. Кутилганидек, марсоход сайёрани ўрганиш бўйича дастлабки маълумотларни жорий йилдаёқ узатиши мумкин.\nХитой совет иттифоқи ва АҚШдан сўнг қизил сайёрага ўз марсоходини қўндирган учинчи мамлакат бўлди.\nХитой президенти Си Цзиньпин Хитой аэрокосмик саноати вакилларини «Тянвен-1» космик аппаратининг Марсга муваффақиятли қўнгани билан табриклади.\n«Хитой Коммунистик партиясининг юз йиллигида ‘Тянвен-1’ миссияси Марсга муваффақиятли қўнди. Шу муносабат билан партия Марказий қўмитаси, Давлат кенгаши ва ХХР Марказий ҳарбий комиссияси номидан мен сизни самимий табриклайман», — дейилади президентнинг телеграммасида.\nДавлат раҳбарининг таъкидлашича, қурилманинг Марсга муваффақиятли қўниши ХХР сайёралараро тадқиқотида янги босқични бошлаб берди.\n«Хитой биринчи маротаба Марсда ўз изини қолдирди, бу миллий аэрокосмик дастурни ишлаб чиқишда муҳим ва қимматли янги босқичга айланди. Сиз ушбу қийинчиликларни жасорат билан қабул қилдингиз, ўзингизни аямадингиз ва мамлакатимизни космик тадқиқотлар бўйича дунёда етакчига айлантирдингиз. Ватанингиз ва халқингиз сизнинг бу хизматингизни абадий ёдда сақлайди», — деди Си Цзиньпин.\nДавлат ва партия раҳбари аэрокосмик саноат вакиллари бундан буён ҳам космик тадқиқотлар соҳасида астойдил ҳаракат қилишига ва бундан кейин ҳам инсоният тараққиётига ҳисса қўшишига ишонч билдирди.\n14:53, 18.05.2022 // 58253\n00:12 Кеча // 48460\n13:15 Кеча // 48157\n07:30 Кеча // 47222\n18:50 Кеча // 46690


“Навбаҳор” Тошкентда назорат ўйини ўтказади\n24 август, 2018, 22:32\nНаманганнинг “Навбаҳор” клуби Қурбон ҳайити муносабати билан юзага келган 4 кунлик таътилдан сўнг, 23 августдан пойтахтимиз Тошкентда ўқув-машғулот йиғинига киришди. Бу ҳақда клуб расмий сайти хабар бермоқда.\nБиринчи босқич баҳслари якунига кўра, кучли олтиликдан ўрин олган "Навбаҳор" иккинчи босқич учрашувларига тайёргарлик асносида Тошкентда бир қатор назорат баҳслари ўтказишни режалаштирган. Ҳозирча спарринг-рақиблар маълум эмас.\n“Лочинлар” пойтахтимизда 31 августгача йиғин олиб боришади. Шундан сўнг, жамоа аъзолари Мустақиллик байрами муносабати билан 2 кунлик таътилга чиқишади. 3 сентябрдан эса машғулотлар Наманганда давом эттирилади.


Мақолалар мазкур саъна бўйича сараланган: Понедельник, 19 Сентябрь 2016\nАКТ: Янгиликларга бой ва қизиқарли ҳафталик\nМамлакатимизда “ICTWEEK Uzbekistan — 2016” анъанавий ахборот-коммуникация технологиялари ҳафталиги бошланди. Мазкур тадбир Ахборот технологиялари ва коммуникацияларини ривожлантириш вазирлиги, Ўзбекистон Ахборот технологиялари корхона ва ташкилотлари уюшмаси ҳамда бошқа ҳамкор ташкилотлар кўмагида ўтказилмоқда.\nВатанга муҳаббат, юксак матонат ва шижоатнинг ёрқин намунаси\nЎзбекистонлик спортчилар XV Паралимпия ўйинларида 8 олтин, 6 кумуш, 17 бронза — жами 31 медални қўлга киритди.\nСалкам икки ҳафта мобайнида барчамизга унутилмас ва ҳаяжонли онларни тақдим этган XV Паралимпия ўйинлари кўплаб номлар, иқтидорлар кашф қилинган, рекордлар янгиланган яна бир йирик спорт анжумани сифатида тарихдан жой олди.\nЎзбекистон «Адолат» Социал-демократик партияси Сиёсий Кенгашининг пленуми\nЖорий йил 17 cентябрь куни Ўзбекистон “Адолат” Социал-демократик партияси Сиёсий Кенгашининг VI пленуми бўлиб ўтди.\nЎзбекистон ХДП Марказий Кенгашининг пленуми\nШу йил 17 сентябрь куни Ўзбекистон Халқ демократик партияси Марказий Кенгашининг навбатдаги VI пленуми бўлиб ўтди.\n2016 йил 19 сентябрь куни Ўзбекистон “Миллий тикланиш” демократик партияси ҳамда Тадбиркорлар ва ишбилармонлар ҳаракати — Ўзбекистон Либерал-демократик партияси Ўзбекистон Республикаси Марказий сайлов комиссиясига мурожаат қилиб, Ўзбекистон Республикаси Президенти сайловида иштирок этиш учун зарур -ҳужжатларни тақдим қилди.\nБирлашган Миллатлар Ташкилоти Бош Ассамблеясининг 71-сессияси мажлиси Ўзбекистон Республикасининг Биринчи Президенти Ислом Каримовни ёд этиш маросими билан бошланди. Ушбу нуфузли анжуман иштирокчилари — БМТ вакиллари, 193 мамлакат делегатлари, давлат раҳбарлари, сиёсатчилар, дипломатлар ва бошқалар Президент Ислом Каримов хотирасига ҳурмат бажо келтирди.


Хориж компанияси Олмалиқ тоғ-металлургия комбинати устидан назорат қилиш ҳуқуқига эга бўлди — ИА «Фергана» — мобильная версия\nХориж компанияси Олмалиқ тоғ-металлургия комбинати устидан назорат қилиш ҳуқуқига эга бўлди\nОлмалиқ комбинатида ишлаб чиқариш жараёни. Расмий сайт фотоси\nFI Management Group хориж компанияси Ўзбекистоннинг энг йирик саноат корхоналаридан бири бўлмиш – Олмалиқ тоғ-металлургия комбинатининг (ОТМК) давлат ҳиссасидаги ишончли бошқарувчиси мақомига эга бўлди. Бу ҳақда «Новости Узбекистана» ОТМК матбуот хизмати маълумотига таянган ҳолда хабар беради.\nКорхонанинг янги менежери олдига инвестиция лойиҳаларини самарали амалга ошириш, юқори қўшимча қийматдаги экспортни ошириш, импорт ҳаражатларини камайтириш ва маҳсулот таннархини тушириш каби вазифалар қўйилган.\nҲозирги пайтда ОТМКдаги давлат ҳиссаси 97,53 фоизни ташкил этади, фақат 2,47 фоиз акция жисмоний ва юридик шахсларга тегишли. Корхонанинг устав фонди 90.988.738 дона қимматбаҳо қоғозга бўлинган ва улар 356 млрд сўмдан ($45 млн.дан кўпроқ) ортиқ баҳоланган.\nКомбинат ҳар куни 31 млн кубометр тоғ уюмини қазиб чиқаради ва ундан 15 хил кимёвий элементларни ажратиб олади. Олмалиқ комбинатининг тайёр маҳсулотлари сафига - мис (катодлар), мис трубалари, ўтказгичлар, цинк, металли кадмий, куйдирилган молибден саноат маҳсулоти, перранат аммония, техникавий селен ва теллур, портландцемент ва бошқа маҳсулотлар киради. Сотилаётган маҳсулотларнинг анчагина қисмини мис, олтин ва кумуш ташкил этади.\nЎзбекистон Молия вазирлиги прогнозларига кўра, ОТМК «Ўзтрансгаз» ва Навоий тоғ- металлургия комбинати билан биргаликда республикадаги энг катта солиқ тўлайдиган учта корхонани ташкил этади. Мазкур корхоналар 2018 йилги жами солиқ тушумининг учдан бирини қоплаши кутилмоқда.\nБиринчи август куни «Олмалиқ тоғ-металлургия комбинати»ни ўн йилдан бери бошқариб келган Александр Фарманов ўз лавозимини тарк этгани ва унинг ўрнига Абдулла Ҳурсанов раҳбар этиб тайинлангани маълум бўлди. Бунга қадар Ҳурсанов Ўзбекистон металлургия комбинатининг бош директори вазифасида ишлаган. Ўтган йили президент Шавкат Мирзиёев қарорига кўра, SFI Management Group комбинат устидан назоратини ўрнатди. У устав капиталининг 74,1 фоизи билан давлат ҳиссасидаги ишончли бошқарувчиси мақомини қўлга киритди.\nАввали, мазкур хориж компанияси 80 фоизли ҳисса билан “Пахтакор” футбол клуби акцияларини сотиб олгани ҳақида хабарлар пайдо бўлганди. Лекин SFI Management Groupга “Пахтакор”га таалуқли бино ва иншоатларни капитал ремонт қилиш билан боғлиқ 200 млрд сўмли (таҳминан - $26 млн) инвестиция лойиҳаларини амалга оширгандан кейингина клуб акцияларига эгалик қилиш ҳуқуқи берилади.\nSFI Management Group компанияси 2017 йили ташкил этилган. Компания сайтида унинг хориж ташкилоти экани ёзилган, лекин унинг расмий рўйхатдан ўтган жойи кўрсатилмаган. Компания ишлаб чиқариш ва инвестиция жараёнлари бошқарувига халқаро стандартларни жорий этишга йўналтирилган лойиҳаларни малга ошириш билан шуғулланади. Россия ОАВ маълумотларига кўра, компания ўзбекистонлик миллиардер Фаттоҳ Шодиевга тегишлидир.\nСўз ўрнида: “Олмалиқ тоғ-металлургия комбинати”даги SFI Management Group кузатув кенгаши раиси, шунингдек “Пахтакор” ФК президенти Бобур Қобулович Шодиев ҳисобланади. У Фаттоҳ Шодиевнинг жияни бўлиши мумкин (миллиардернинг Қобул Шодиев деган акаси бор). Forbes журналининг маълумотларига кўра, Бобур Шодиевнинг маблағи $1,9 млрд иборат.


2016 йил январь-декабрь ойларида Хорижий инвестициялар иштирокидаги корхоналар фаолияти тўғрисида маълумот\n2016 йил якуни бўйича вилоятда 221 та саноат йўналишидаги ҳудудий корхоналари (озиқ-овқат саноатида – 82 та, ноозиқ-овқат саноатида – 71 та, қурилиш материаллари ишлаб чиқариш бўйича – 68 та) ташкил қилиниши эвазига 3652 та иш ўринлари яратилди.\nХудудий инвестиция дастурига асосан 2016 йилда 1080,3 млрд сўмлик 1029 та лойиҳани амалга оширилиши режалаштирилган бўлиб, дастур бўйича жами 1091,2 млрд.сўмлик (режага нисбатан 101,0%) миқдорида маблағлар ўзлаштирилиб, 1105 та лойиҳа бажарилиши эвазига 7994 та иш ўринлари яратилди.\n2016 йилда жами 9 та (5 та республика хўжалик бирлашмалари ва 4 та маҳаллий ҳокимият тасарруфидаги) йирик саноат корхоналари томонидан айрим сабабларга кўра маҳсулот ишлаб чиқариш ҳажми 248,6 млрд.сўмга камайтирилган.\nИшлаб чиқарилаётган маҳсулотлар ҳамда кўрсатилаётган ҳизматларга буюртмалар камайганлиги сабабли “Меҳнат” МЧЖ 5,3 млрд.сўмга (78,8%), “Синекта Централ Азия” МЧЖ 29,3 млрд.сўмга, “Тўйтепа металл қурилмалари” АЖ 1,9 млрд.сўмга (85,9%) ишлаб чиқариш ҳажмлари камайган.\nФосфорит хом-ашёси ўз муддатида ва етарли миқдорда етказилмаганлиги натижасида “Аммофос-Максам” АЖда 11,9 млрд.сўмга (96,2%) маҳсулот ишлаб чиқариш ҳажми камайган.\nКорхонага тўлиқ қувватларда ишлаш учун етарли миқдорда ҳом-ашё (иккиламчи қоғоз чиқиндилари) ажратилмаганлиги сабабли “Ангрен Пек” ҚК 6,5 млрд.сўмга (33,4%);\nКорхонада жорий ва техник таъмирлаш ишлари олиб борилганлиги сабабли “Меҳнат Пиво” МЧЖ 6,7 млрд.сўмга (91,6%),“Еростигаз” АЖ 1,6 млрд.сўмга (77,9%)\nАндижон вилояти Асака шаҳрида жойлашган "GM-Uzbekistan" ЁАЖ томонидан автомобил ишлаб чиқариш ҳажми камайтирилиши натижасида "Дженерал моторс повертрейн-Узбекистан" ЁАЖ маҳсулотларига буюртма сони камайганлиги сабабли корхона 172,8 млрд.сўмга (57,5%);.\nТаъсисчилар қарорига кўра корхона тугатилаётганлиги сабабли “Сарбон барака бизнес” ҚК маҳсулот ишлаб чиқариш ҳажми 12,2 млрд.сўмга(11,4%) камайган.\nМаҳаллийлаштириш дастури. 2016 йил 15 та корхонада 58 та лойиҳа бўйича жами 92,1 млрд.сўмлик маҳсулотлар ишлаб чиқарилиши ёки белгиланган режа 105,4 фоизга (режа 87,4 млрд.сўм) бажарилди.\nДастур доирасида 7 та корхонада 17 та лойиҳа бўйича режа кўрсаткичларининг бажарилиши таъминланмасдан қолинди.\nЗангиота туманидаги “HI-TECH KABEL” ҚКда Республика товар ва хом ашё биржасида мис хом ашёсининг нарҳи ошганлиги натижасида ишлаб чиқариш ҳажми камайган (кучланиши 1кВ, 5 секторлик ёнғинга чидамли кабел, ОКЛ-пўлат лентали бронланган кабел, ёнғинга чидамли контрол кабел, ОКБ турдаги пўлат сим билан зирхланган кабел, ОКТ ҳамда ОКК турдаги осма кабеллар).\n“Mega Kraft” МЧЖда табиий газ узилиши сабабли маҳсулот кам ишлаб чиқарилган.\n“Asia favorite plyus” МЧЖда табиий газ узилиши сабабли маҳсулот кам ишлаб чиқарилган.\n“Абдулазиз омад чиннилари” МЧЖда ишлаб чиқарилаётган богема ойнасига ўхшаш рангли ва рангсиз шишали вазаларга талаб камайганлиги сабабли ишлаб чиқариш ҳажми камайган.\nҚибрай туманидаги“Ал-Жам-Ал” МЧЖнинг асосий буюрмачиси бўлган “Узтрансгаз” УК томонидан СТД-4000, 631-1-19, 463-1-19 филтр элеменларига талаб камайганлиги сабабли ишлаб чиқариш ҳажми камайган.\n“Имкон Премикс” МЧЖнинг асосий асбоб-ускуналарида носозликлар юзага келганлиги сабабли маҳсулот ишлаб чиқарилиш камайган.\nЯнгийўл туманидаги “NEOGALENPHARM” МЧЖда ишлаб чиқарган маҳсотга талаб камайганлиги сабаблиишлаб чиқариш ҳажми камайган.\nУмумий ҳолат. 2016 йил январ-декабр ойларида барча турдаги хўжаликларда 6115,5 млрд.сўмлик ялпи қишлоқ хўжалик маҳсулоти ишлаб чиқарилиб, ўсиш суръати ўтган йилнинг шу даврига нисбатан\n105,5 % ни ташкил этди.\nДехқончиликда ялпи маҳсулот 3720,9 млрд.сўм, ёки умумий ишлаб чиқарилган қишлоқ хўжалик маҳсулотларини 60,8 фоизга тенг бўлиб, ўсиш ўтган йилнинг шу даврига нисбатан 108,6 фоизни ташкил этди.\nЧорвачиликда ялпи маҳсулот 2236,2 млрд. сўм, ёки умумий ишлаб чиқарилган қишлоқ хўжалик маҳсулотларини 36,6 фоизга тенг бўлди, ўсиш ўтган йилнинг шу даврига нисбатан 101,4 фоизни ташкил этди.\n2016 йил якуни билан барча турдаги хўжаликларда томонидан 238,9 минг тонна гўшт, 838,3 минг тонна сут, 1299,6 минг.дона тухум етиштирилди.\nФермер хўжаликлари томонидан ўтган йилга нисбатан 12 минг\n165 тонна гўшт, 51 минг 228 тонна сут кўп етиштирилди.\nБарча тоифадаги хўжаликларида йирик шохли қорамоллар бош сони\n861,3 минг бошга етиб, ўтган йилнинг шу даврига нисбатан 105,7 фоизга, қўй эчкилар бош сони 838,1 минг бошга етиб, ўтган йилнинг шу даврига нисбатан 101,1 фоизга кўпайди.\nШунингдек; фермер хўжаликларида йирик шохли қорамоллар бош сони 60,1 минг бошга етиб, ўтган йилнинг шу даврига нисбатан\n101,9 фоизга, қўй эчкилар бош сони 185,6 минг бошга етиб, ўтган йилнинг шу даврига нисбатан 100,8 фоизга кўпайди.\nБарча турдаги хўжаликларда 238,9 минг тонна гўшт, 838,3 минг тонна сут, 2 минг 438 тонна жун, 1 минг 641,4 тонна пилла етиштирилиб, ўтган йилнинг шу даврига нисбатан гўшт 105,4 фоиз, сут 106,5 фоиз, жун\n104,9 фоиз, пилла 100,6 фоизга кўп етиштирилди.


Cуарес яна спорт формасида эканлигини кўз-кўз қилди - Penalti.uz | Футбол янгиликлари олами!\nCуарес яна спорт формасида эканлигини кўз-кўз қилди\n“Барселона”нинг уругвайлик ҳужумчиси барчага “Аноэта”даги камбэкда ўзининг ажойиб спорт формасига қайтганлигини барчага намойиш қилди. Goal нашри каталонияликларнинг 2017-йилнинг иккинчи қисмини нурсиз ўтказган ҳужумчисига бир назар солди.\n“Ливерпуль”нинг собиқ тўпурари мавсум бошида спорт формасини тиклашда қийинчиликка учраган эди. Аммо унинг “Реал Сосьедад”га урган дубли шуни кўрсатдики, у яна дунёнинг энг хавфли ҳужумчилари рўйхатига қайтган. “Барселона” ҳам шу сабаб барчасини ўз фойдасига ҳал қила олди.\n“Кўк-анорранглилар” уругвайлик голеадорнинг сайъи-ҳаракатлари эвазига “Аноэта” тавқи-ланъатидан ниҳоят қутулишди. “Барса” Ла Лига доирасида Сан-Себастьянда 2007-йилдан бери ғалаба қозона олмай келаётган эди. Басклар бу сафар ҳам ўйиннинг биринчи бўлимида 2-0 ҳисобида олдинда бораётганида, кўпчилик каталонияликларнинг “қора анъанаси” яна давом этишига тайёрланишаётган эди.\nАммо Паулиньо танаффусга чиқишдан олдин ҳисобни биттага қисқартиришга муваффақ бўлган эди. Суарес эса иккинчи бўлимда дубл қайд этиб жамоасини олдинга олиб чиқди.\nБу гол Суарес учун умумий ҳисобда ўн биринчи, сўннги олти учрашувда эса саккизинчи гол бўлди. Энди уругвайлик футболчи ҳисобида 25 учрашувда 14 гол бор. Бу унинг оптималга сал яқин бўлган статистика ҳисобланади.\nУ мавсумнинг дебютида “Бетис”га қарши ўйинда жароҳат олганидан кейин миллий терма жамоасига ҳам Жаҳон Чемпионатига чиқишга ёрдам берганди.\nШунингдек, Суарес янги бош мураббий Эрнесто Валверденинг 4-4-2 янги ўйин тизимига мослашишига вақт керак бўлганлиги билан оқлаши мумкин. У шунингдек, клубдан кетган Неймар ва Усмон Дембеленинг барвақт жароҳат олишидан ҳам жабр кўрди.\nҲужумчилар ўзларига бўлган ишончни ҳам йўқотмасликлари зарур. Шундай вақтлар бўлдики, 30 ёшли ҳужумчи ўзининг энг яхши версиясига ўхшамай қолди. Энди эса спорт формасини тиклаб олгач голлар ҳам қайтиб келди ва у яна дунёнинг энг кучли ҳужумчиси каби кўринмоқда.\nУнинг спорт формасига қайтиши “Барселона” яна ўз ишига қайтганини ва мавсум якунида учта соврин нақд эканлигини англатади. “Кўк-анорранглилар” Чемпионлар Лигасида яққол фаворит, Қирол Кубогида чорак финалдаги рақиби “Эспаньол” бўлди. Ла Лигада эса яққол пешқадам.\nЯкшанба кунги ғалаба билан “Барселона” энг яқин таъқибчиси “Атлетико”дан 9 очкога, азалий рақиби “Реал”дан эса 19 очкога илгарилаб кетган.\nИспания Примеросида мадридликларнинг биронта футболчиси тўртта голдан кўп киритгани йўқ. Суарес эса “қаймоқранглилар”дан ҳам яхшироқ спорт формасига эга эканлигини исботлади.\nГоллар ғалаба қозониш учун керак. Шу сабабли клублар Луис Суарес каби футболчилар учун йирик пулларни совуришга ҳам тайёр бўлишади. бундай ўйин намойиш қилишда давом этадиган бўлса, “Барселона” ҳеч қандай тўсиққа учрамаслиги аниқ.\n«Барселона», Луис Суарес\n16.01.2018, 08:04:53 1268 0\nУxxxx. Энди Алли xам 100 миллион фунт туради\nЛуис Суарес – ўзининг энг ёмон спорт формасидами?\nХёнесс парижликларни жиддий танқид қилди


1 декабря, 2021, 21:24\nТаклифларни кўриб чиқмоқчи.\nНаманганнинг “Навбаҳор” клуби янги мавсумда янада кучайиши кутиляпти. Мураббийлар таркибдаги ўзларига керакли ўйинчиларни олиб қолмоқчи ва яхши савиядаги янги футболчиларни таклиф қилишмоқчи.\nШундоқ ҳам жамоанинг таркиби чакки эмас. Бошқа жамоаларнинг ўйинини кучайтира оладиган футболчилар жамланган. Аммо уларнинг ҳаммаси ҳам етарлича ўйин амалиётига эга бўла олмадилар.\nМасалан, иқтидорли дарвозабон Раҳим Давронов деярли ўйин амалиётисиз қолиб кетди. Мавсум бошида “Машъал”дан харид қилинган посбон катта мақсадлар билан Наманганга келганди. Аммо у фақат захирада ўтирди. Куни кеча Давронов Sports.uz мухбирининг саволларига жавоб берди.\n- Раҳимжон, аввало ортда қолган 2021 йилги мавсум сиз учун қандай ўтгани ҳақида тўхталиб ўтсангиз.\n- 2021 йилги чемпионат унчалик ёмон ўтгани йўқ. Лекин қаердадир ёмон жиҳатлари ҳам бўлди.\n- “Навбаҳор”да асосан захирада ўтирдингиз. Бу клубга ўтиш орқали нимага эришдим, деб ўйлайсиз?\n- Ҳа, тўғри. Асосан захирада ўтирдим. Лекин бу ердаги фаолиятим орқали мен ҳаётий тажрибага эга бўлдим, деб айта оламан. Тўғрироғи, кўзим “очилди”. Бир томондан шунақа бўлгани ҳам яхши бўлди, деб ўйлайман.\n- “Навбаҳор”ни янги мавсумда энди Самвел Бабаян бошқаради. Шундай экан, келаси йили клубни нималар кутяпти?\n- Тўғрисини айтсам, Самвел Бабаян жуда кучли мураббий. Бу мураббий келганидан кейин жамоа 100 фоизга ўзгарди. У футболчиларни ўйинларга қандай тайёрлашни ва қай тариқа мотивация беришни биладиган мураббий. “Навбаҳор”ни кейинги йил бемалол чемпионлик кутяпти, деб айтсам бўлаверади. Бу ҳар йили чемпионлик учун курашадиган жамоа.\n- Кейинги мавсум учун режаларингиз қандай? Клубни ўзгартирасизми ёки қоласизми?\n- Албатта, Худо хоҳласа, келаси йили ўйнайдиган жойга ҳаракат қиламан. Кимга ҳам ёқарди, бир йил захирада ўтириш? Ҳеч кимга!\n- Хизматингизга қизиқаётган клублар борлиги турган гап. Айнан қандай таклифлар мавжуд?\n- Ҳали 100 фоиз аниқ эмас. Ўзимга алоқага чиқишмаган. Балки, яқин орада кўп масалага ойдинлик киритилиб қолар.\n- “Навбаҳор” клуби ўйинчилар билан шартномаларни узайтиришни бошлади. Жамоа сизга ҳам қолишингиз учун таклиф билдирдими?\n- Ҳа, мени олиб қолишмоқчи бўлишяпти. Лекин мен буни хоҳламаяпман. Чунки ҳозир айни ўйнайдиган ёшдаман. Захирада эса етарлича ўтирдим. Энди ўзимни кўрсатадиган вақт келди.\n- Кўпчилик футболчилар “Навбаҳор”да тўп суриш ўзига яраша оғир бўлишини, мухлисларнинг босими ҳам таъсири қилиши ҳақида гапиришади. Чиндан ҳам шундайми?\n- Ҳа, тўғри, шунақа гаплар айтишади. Лекин мен ўйнаб кўрмадим. Агар ўйнаб кўрганимда бу ҳақида бирор-бир фикр билдирардим.\n- Ўзингиз ўйнашни орзу қиладиган жамоа қандай бўлишини истайсиз?\n- Ўзим хоҳлаган жамоа – энг муҳими, ички муҳит зўр бўлса, қолгани ўз-ўзидан яхши бўлиб бораверади. Мабодо, ички муҳит кўнгилдагидек бўлмаса, унда жуда оғир бўлади. Бундай ҳолатда натижа бўлиши ҳам қийин.\n- Суперлиганинг даражаси бўйича ҳам турли баҳс-мунозаралар йўқ эмас. Сиз учун чемпионатимиз мавқеи қандай кўриняпти?\n- Суперлигамизда йилдан-йилга ўзгаришлар катта бўляпти. Худо хоҳласа, унинг савияси ва мавқеи бундан ҳам яхшироқ бўлади, деган умиддаман.


Клаудио Раньери: «Лестер»га мураббий бўлганимда, чемпионликни тасаввур ҳам қилмагандим»\n10:38 / 03.05.2016\n«Лестер» жамоаси бош мураббийи Клаудио Раньери жамоаси билан муддатидан олдин Англия чемпиони бўлганини билганидан сўнг ўз ҳиссиётлари билан ўртоқлашди.\n«Мен жуда фахрланаман. Мен футболчилар, президент, «Лестер»нинг барча ходимлари, мухлислар ва бизнинг шаҳримиз учун хурсандман. Бу ақлбовар қилмас ҳиссиёт, барча учун хурсандман.\nМени бу вазифага тайинлашганида, бундай натижаларга эриша олишимизни кутмагандим. Мен прагматикман, мен шунчаки ғалаба қозонишни ва ўйиндан-ўйинга ривожланиб боришни истаган эдим. Бу нарса бизни нималарга етаклашини кутмаган эдим.\nФутболчилар фантастик мавсумни ўтказишди. Уларнинг мақсадлари, тиришқоқлиги ва руҳияти бунга сабаб бўлди. Ҳар ўйинда бир-бири учун курашдилар. Мен бундай ўйинчиларни яхши кўраман. Улар чемпион бўлишга ҳақли эди», - дейди Раньери.\n21:46 / 15.06.2017\n09:41 / 20.04.2017


НАТО етакчилари Уэльсда Россия таҳдидини муҳокама қилмоқда\n27 ноябр 2020, Тошкент вақти: 19:53\nНАТО саммити Уэльс жанубидаги Ньюпорт шаҳридаги Селтик Мэнор меҳмонхонасида ўтказилмоқда.\nУэльсда НАТОнинг икки кунлик саммити иш бошламоқда. 4 сентябрь куни бошланган саммитнинг асосий диққати Украина шарқидаги бўҳрон ва НАТОнинг шарқий сарҳадларида ҳарбий блок ҳозирлигини кучайтириш масаласига қаратилади.\nУэльс жанубидаги Ньюпорт шаҳридаги Селтик Мэнор меҳмонхонасида ўтаётган йиғинда АҚШ Президенти Барак Обама ва НАТОга аъзо бошқа давлатларнинг раҳбарлари иштирок этмоқда. Саммит иштирокчилари Россиянинг шарқий Украинадаги хатти-ҳаракатларини муҳокама қилади. Москва томонидан дастакланаётган россияпараст айирмачилар Украина ҳукумат қўшинларига қарши хуружни давом эттирмоқда.\nКремль Россия айирмачиларга ҳомийлик қилаётганига доир НАТО айбловларини рад этиб келмоқда.\nСаммит бошланишидан аввал Украина Президенти Петро Порошенко АҚШ, Британия, Франция, Германия ва Италия етакчиларини шарқий Украинадаги жорий вазият тўғрисида хабардор қилади.\nНАТО саммити кун тартибидан Сурия ва Ироқдаги Исломий Давлат террор гуруҳига қарши кураш ва Афғонистондан НАТО кучларини олиб чиқиш каби масалалар ҳам ўрин олган.


“Болам, менга пулинг эмас, меҳринг керак…” ёхуд остонада қолган армонлар – Jurnalist\nR S2019-08-12T11:50:26+00:0011 Iyun, 2019|Ҳафта мақоласи|\nЎзбекистон Республикаси Конституцияси 64-модда. Ота-оналар ўз фарзандларини вояга етгунларига қадар боқиш ва тарбиялашга мажбурдирлар.\nЎзбекистон Республикаси Конституцияси 66-модда. Вояга етган, меҳнатга лаёқатли фарзандлар ўз ота-оналари ҳақида ғамхўрлик қилишга мажбурдирлар.\nИНСОНИЙЛИК ва миллий қадриятларимиз манбаи ҳадиси шарифда айтилишича, уч тоифа инсоннинг дуоси ортга қайтарилмайди. Шулардан бири ота-онанинг фарзандлар ҳақига қилган дуосидир.\nДарҳақиқат, юзларига бешафқат ҳаётнинг қат-қат излари босилган, нурсиз кўзларига маҳзунлик ин қурган, тилларидан шукроналик аримайдиган таббарук зотларнинг қўллари ҳамиша дуода. Улар Яратгандан элу юртга тинчлик-омонлик, ёшларга бахт-саодат, ёмонларга инсофу диёнат тилашдан асло чарчамайдилару, аммо ўзлари учун эса ҳеч нарса сўрашмайди. Чунки ҳаётда уларнинг озгинагина меҳрдан, фарзанд дийдори ва бахту иқболидан бўлак ҳеч нарсага эҳтиёжи йўқ.\nТаъбир жоиз бўлса, ота-онани фарзанди учун, фарзанд камоли учун беминнат фидойи жон, дегимиз келади. У дунёга келганида бир парча гўшт эди, ота парваришлаб боқди, она кечалари ширин уйқусидан воз кечиб тунни тонгга улади, ўзлари емай едириб, боласининг қўлига кирган тикан жонларига қадалиб, не бир орзу умидлар билан вояга етказди, касб-ҳунар ўргатди. Уй-жойли қилди.\nФарзанднинг ота-она олдидаги қарзи нечоғлик улкан эканлигини барчамизга таниш бўлган қуйидаги машҳур ривоятдан ҳам билса бўлади.\nҚайсидир тақводор йигит онасини елкасида опичлаб ҳаж сафарига олиб борибди. Ўз ишидан дили ҳузурланиб, руҳи енгил тортибди. Муҳаммад алайҳиссалом ҳузурларига келиб, фарзандлик ҳақини адо қилган, қилмаганлигини сўрабди. Шунда у муборак зот: “Сен онангнинг фақатгина бир кеча ширин уйқуси ва эмизганлиги ҳақини адо қилдинг”, дебдилар.\nАфсуски, орамизда умрбўйи ўғил-қизларининг муваффақиятларидан севиниб, ғаму ташвишларидан ўзлариданда ортиқроқ куйиниб яшайдиган фаришта янглиғ нуроний инсонлар, фарзанд меҳри ва дийдорига ҳамиша ташна ота-оналари борлигини унутиб қуйган беоқибат фарзандлар ҳам йўқ эмас. Акс ҳолда Қариялар уйида мудом йўлга термулган, дастурхони тўкину кўнгиллари ўксик, оғзида ошу кўзларида ёш оталар ва оналар бўлмас эди.\nҲамма нарса бор, лекин…\nПойтахтимизнинг сўлим ва сокин гўшаларидан бирида жойлашган Уруш ва меҳнат фахрийлари учун республика пансионатидамиз. Пансионат директори Франгиза Акрамова биз билан суҳбатни юқоридаги сўзлар билан бошлаганига аввалига бироз ажаблангандек бўлдик.\n— Уруш ва меҳнат фахрийлари учун республика пансионатимизда айни дамда 158 нафар кекса отахон ва онахонлар умргузаронлик қилмоқда, — дейди Ф.Акрамова. — Уларнинг ҳаётдан рози бўлиб яшашлари учун давлатимиз томонидан барча шароит, имтиёз ва қулайликлар яратилган. Қарияларимизга жами 100 нафар малакали ходим хизмат кўрсатади. 2018 йилда Васийлик кенгаши ва ҳомийлар ёрдамида пансионат иморати қайта қуриб битказилди. Эндиликда ҳар бир киши учун керакли маиший техник воситалар билан жиҳозланган яшаш, ювиниш хоналаридан иборат алоҳида уй ажратилган. Турли спорт заллари, кутубхона, маънавият ва маърифат хоналари кексалар хизматида. Таниқли санъаткорлар, олиму зиёлилар, адиблар иштирокида турли учрашувлар ташкил қилинади. Юртимизнинг тарихий масканлари, зиёратгоҳ ва табиат қўйнига саёҳатлар уюштирилади.\nМақсадимиз битта, у ҳам бўлса, табаррук отахон ва онахонларимиз қалбларига қувонч бахш этиш, уларни рози қилиб, дуоларини олиш. Муҳтарам қарияларимизнинг юз-кўзларида кулгу кўрганда, рости ўзимизнинг ҳам дилларимиз яйраб, қилаётган ишларимиздан фахрланиб кетамиз. Лекин кўнглимизни хира қиладиган ҳолатлар ҳам йўқ эмас. Сабаби, 20 фоиз қарияларимизнинг фарзандлари бор. Уларнинг кўзлари ўғил-қизларининг йўлида ҳамиша нигорон. Айримлари, ҳатто катта лавозимларда ишлайди, таниқли инсонлар. Лекин ота-онаси ҳолидан хабар олишга вақтлари йўқ.\nОчиғи, кўпчилик қарияларимиз ОАВ вакиллари билан суҳбатлашишни хуш кўришмайди. Айтадиган, дардлашадиган гаплари йўқ бўлгани учун эмас, балки уялишгани учун. Ўзларидан кўра, фарзандларининг обрўсини ўйлашади.\nИсмимни ёзманг, ўғлимга уят бўлади!\n— Исмимни ёзмасангиз, майли гаплашаман, — дейди 86 ёшли табаррук онахон. — Бу ерда яшаётганимга ўн йилдан ошди, ўз уйимдек бўлиб қолган. Кўриб турганингиздек, уйим кенг, ёруғ, барча шароитлар муҳайё. Ўзимга тенгдош ҳамхоналарим, дугоналарим бор. Бир-биримизга таянч бўлиб, тасалли бериб яшаяпмиз. Пансионатнинг барча ходимлари, директордан тортиб қоровулгача менга меҳрибон. Бир жойим оғригудек бўлса, ҳамширалар ҳозиру нозир. Лекин мана бу кўксим қаттиқ оғрийди, унинг давоси бу ерда эмас…\nСочлари оппоқ муштипар аёлнинг ушоққина гавдаси янада букчаяди, овози титрайди, кўз-ёшлари юзига чакиллаб томади. Бу ҳолатни кўриш жуда оғир. Унинг йиғисидаги чексиз изтироб беихтиёр қалбимизга кўчади. Онаизорнинг дил ярасини очганимизга пушаймон бўламиз, унга қандай таскин беришни билмай талмовсираймиз.\n— Турмуш ўртоғим билан фарзандларимизни ҳеч кимдан кам қилмай, ҳеч нарсадан зориқтирмай вояга етказдик. Ҳар иккисини ўқитдик, уй-жой билан таъминладик. Ўзлари танлаган қизларга, орзу-ҳавасларидек тўй қилиб уйлантирдик. Буларнинг ҳаммаси бизнинг машаққатли меҳнатимиз, соғлиғимиз, ёшлигимиз ва ўз ҳузур-ҳаловатимиздан воз кечганимиз эвазига бўлди. Тақдир экан, катта ўғлим автоҳалокатга учраб, бу дунёни тарк этди. Кўп ўтмай, келиним ўзи тер тўкиб олмаган уй-жойни бизга билдирмасдан сотиб юборди. Ҳатто, хайрлашмасдан чет давлатга, ўз юртига кетиб қолди. Бу кўргуликка чидай олмай турмуш ўртоғим ҳам ҳаётдан кўз юмди. Иккинчи ўғлим, ёлғиз суянчиғим катта бир идорада ишлайди. Лекин кўнгли бўш. Келинимнинг чизган чизиғидан чиқолмайди. Шу сабабли, аста-секин мендан узоқлаша борди. Йиллар ўтган сари, тез-тез касал бўлиб, ўрнимдан ҳам туролмай қолдим. Келиним “Болаларимдан ортиб, касал қарашга вақтим йўқ. Онангни қариялар уйига обориб ташла, у ерда яхши қарашади, ғамхўрлик қилишади”, деб ҳар куни жанжал қилаверди. Охири, боламнинг оиласи тинч бўлсин, деб уйдан, турмуш ўртоғим билан не-не орзу-ҳаваслар билан қурган уйимдан чиқиб кетдим. Бошида ўғлим ҳафтасига, сўнгра ойда бир марта олдимга келиб турарди. Эндиликда йилда бир-икки марта келади. Менга унинг пули ёки олиб келадиган нарсаси керак эмас. Фақатгина меҳри, эътиборига муҳтожман, бир оғиз ширин сўзига зорман. Келмаслигини билиб турсам ҳам, оёғим беихтиёр кўча эшик томонга судрайди, кўзларим йўлга қарайверади. Ўғлим билан бир кун, атиги бир соат мириқиб суҳбатлашгим, дийдорига тўйиб-тўйиб қарагим, невараларимни кўргим, бағримга босгим келади. Шу соғинч, шу армон мени бу ерда тинчгина яшашга қўймайди-да…\nАёл боши билан қурилишда ишлаб, меҳнат машаққатидан қадди дол бўлмаган, ҳаётнинг пасту баланд йўлларида толмаган онаизорни тўшакка михлаган дарднинг нималигини англагандек бўлдик. Буни бемеҳрлик, таъбир жоиз бўлса, нонкўрлик билан баравар тошбағирлик, дейиш мумкин. Беихтиёр кўнглимиздан тизгинсиз саволлар ўтади. Муштипар онаизорини қон йиғлатиб қариялар уйига элтиб қўйган йигитнинг ори, диёнати борми? У қандай қилиб жамоат орасида ишлаяпти, улфатлари орасида қандай бошини кўтариб юрибди? Болаларининг “бувимиз қани”, деган сўроғига нима деб жавоб беради-ю, уларга қандай ибрат бўлаяпти?\nОналар қандай қилиб таом есин?!\nСуҳбатимиз аввалида Пансионат директори Ф.Акрамова “Оналарнинг ҳайратомуз меҳр-муҳаббати ҳақидаги ривоятлар бекорга айтилмаган экан, улар ҳаётдан олинган, бунга ўзим амин бўлдим”, деган сўзларида жон бор экан. У кишининг ҳикоя қилишича, Пансионатда ҳар бир қарияга режадаги овқатдан ташқари кунига 200 грамм шакар, сариёғ ва турли хил ширинликлар берилади. Қарангки, айрим онаизорлар буларни ўзи емай, фарзандларига, невараларига илинар экан. Улар неча йиллаб пешона тери билан бунёд этган ўз бошпанасига сиғдиришмаган, оқ сут бериб, оқ ювиб, оқ тараган она аталмиш улуғ зот олдидаги бурчини унутган бемеҳр фарзандлари учун граммлаб йиғиб, совуткичларда сақлашаркан. Тошбағир фарзандлари ойлаб, йиллаб хабар олишмаса-да, ота-оналар умид ва илинж билан барибир кутишаверади…\nБир куни Пансионат қоровули онаизор ўзи емай, мисқоллаб йиққан бир халта ноз-неъматларни кўтариб кетаётган ўғилни изза қилибди:\n— Онангнинг меҳнат қилиб топган нонини еб улғайдинг. Энди қариганида уни боқиш малол келади-ю, оғзидаги ошини ейишдан уялмайсанми?\nЯна бир гап. Маълумотларга кўра, Пансионатда яшовчи отахон ва онахонлар нафақаларининг маълум миқдорини ўзлари олишади. Шу пулларни ота-оналар йиғиб, ҳар икки-уч ойда ўғил ёки қизларига телефонда хабар беришади. Байрамларда, муборак кунларда ота-оналарини эслашмайди. Лекин нобакорлар пулнинг дарагини эшитгач, 80-90 ёшни қоралаган ногирон, кекса ота-оналаридан пул олиш учун етиб келишади.\nКим билсин, балки бу фарзанд соғинчидан бағри ўртанган, унинг дийдорига ташна мукарраммаи мушфиқ зотларнинг охирги усули, ягона йўлидир.\nМеҳрнинг бозори ва баҳоси борми? Бўлса у қанча туради?\nШукрки, бугунги кунда турмуш фаровонлигимиз тобора ошиб бормоқда. Ҳар бир оилада машина, ижтимоий техник воситалар ҳаётимизга янада қулайлик яратаяпти. Ҳатто, мактабда ўқийдиган болаларимиз қўлида шапалоқдек телефон. Дунёнинг истаган бурчаги билан бир зумда алоқа қила олади. Дастурхонларимиз тўкин-сочин. Нонни танлаб еймиз, сувни ҳам саралаб ичамиз. Бир қараганда ҳамма нарса муҳайё, ҳаёт тўла-тўкис. Аслидачи? Ҳар биримизда ўзаро меҳр-оқибат, ўзга тугул, ҳатто ўзимизга яқин инсонларга эътиборимиз етишмайди. Орамизда узоқдаги ота-она ҳолидан ойда бир марта телефон орқали хабарлашадиган, уларни байрамларда телефон орқали табриклаб, бурчини бажарадиганлар, қон-қариндош, жигарлари билан фақат тўю маъракаларда кўришадиган одамлар оз эмас. Ҳар биримиз беоқибат фарзандларни қоралаймиз, қизғин муҳокама қиламиз. Аммо қариялар уйидаги қариялар фақатгина кимнингдир ота-онасигина эмас. Балки кимнингдир қон-қариндоши, кимнингдир жон қўшниси, кимнингдир ҳамкасби ва дўсти, қадрдони эмасми(ди)? Инсон учун дунёда яқинлари эътиборидан четда қолишдан ҳам кўра оғир ва оғриқли ҳолат бўлмаса керак.\nШу ўринда қайд этиш лозимки, дунёга ибрат бўлгудек бағрикенг, саховатли ва савобталаб халқмиз. Мамлакатимизда инсонпарварликнинг энг олий тамойиллари мужассам. Давлатимиз ва саховатпеша кишиларимизнинг беминнат хайрли ишларини биргина мазкур пансионат тимсолида ўз кўзимиз билан кўриб, яна бир бор амин бўлдик. Бироқ оила, ота-она ва фарзандлар меҳрини ҳеч нарса босолмайди. Бу Меҳрибонлик уйининг болалари, қариялар уйининг отахону онахонлари кўзларида муҳрланган аччиқ ҳақиқат.\n“Мени олиб кет, ўғлим!..”\nСобир ота (исми ўзгартирилган) зиёли, кўп йиллар элу юрт хизматида бўлган таниқли инсон. Ҳаётнинг пасту баландини кўргани учун халқ тили билан айтганда қариялар уйига тез кўникди. Ўзининг хушмуомалалиги, вазминлиги билан бу ерда барчанинг ҳурматига сазовор бўлди. Унинг турмуш ўртоғи вафот этган, бир ўғил ва қизи борлигини кўпчилик билмасди. Ўғил фарзанди қайсидир чет эл корхонасининг етакчи раҳбарларидан бири. Отаси билан ойда бир телефон орқали гаплашиб, ҳол-аҳвол сўраган бўлади. Қизи эса… Гўё ҳеч қачон отаси бўлмаган, дунёда унинг борлигини унутгандек. Пансионат боғидаги гулларни парваришлаш Собир аканинг ҳам севган машғулоти, ҳам овунчоғи.\nСўнгги кунларда отахон негадир тушкунликка тушиб, сўлғин кайфиятда юрадиган бўлиб қолди. Бир куни буюмларини халтага жойлади-да, “Мен энди кетишим керак”, деб кўча эшиги олида кунбўйи ўғлини кутиб ўтирди. Муассаса ходимлари қанча юпатмасин, ялинмасин хонасига кирай, демасди. Фақатгина телефон қилиб ўғлини чақиришларини тинмай илтимос қиларди.\n— Мен бир эмас, бир неча бор у кишининг ўғлига қўнғироқ қилиб, отасининг илтижосини етказдим, — дейди Ф.Акрамова бу воқеани хотирлаб. — Ҳар гал отахоннинг ўғли турли важларни рўкач қиларди. Охирги марта гаплашганимда: “Вақтим йўқ, боролмайман. Сизларга давлат нима учун пул тўлайди, қаранглар-да. Бошқа мени безовта қилманг”, деб жеркиб ташлади.\nБоласини кутиб толиқмасин, деган мақсадда мен бу гапни отахонга айтишга мажбур бўлдим. Шунда у киши тиззасидаги халтасини қучоқлаганича, бошини қуйи солди. Биринчи марта очиқ-ойдин аччиқ-аччиқ йиғлади. Буни кўриш барчамизга оғир бўлди. Ўша куни кечга бориб отахоннинг жони узилди. Ўғлининг дийдорини кўриш, ўз уйида жон бериш унинг армони, ягона илтижоси эди. Отанинг маъракасини фарзандлари катта ресторанда дабдаба билан ўтказишди.\nМақолага нуқта қўйиш, якунлаш учун Ҳадиси шарифда келтирилган қуйидаги сўзлардан бошқа ибора тополмадик: “Билингким, она кўзидан бир томчи ёш тўккан, ота дилини ранжитган фарзанд бўйнига икки дунё тавқи лаънатини илибди”.\nМанба:“Инсон ва қонун” газетаси


ЎЗБЕКИСТОН ФУҚАРОСИ РОССИЯ ҲУДУДИНИ ТАРК ЭТМАСЛИК УЧУН «ДОМОДЕДОВО» АЭРОПОРТИНИ МИНАЛАШТИРГАН\nЎзбекистонлик фуқаро маст ҳолда депортация бўлмаслик мақсадида 12 май куни полицияга “Домодедово” аэропорти миналаштирилганлиги ҳақида хабар берган.\n“Ўзбекистон фуқароси суд ҳукмига биноан Россия давлати ҳудудидан чиқарилиб юборилиши керак бўлган. Суд приставлари ҳамроҳлигида паспорт назорати бўлимигача етказилган. Бироқ рейсга чиқишдан олдин кўплаб миқдорда спиртли ичимликлар истеъмол қилганлиги сабаб самолётга чиқишдан бош тортган”, – дея хабар беради манба.\nСамолётга йўловчилар чиқиши тўхтагандан сўнг фуқаро аэропорт ҳудудини тарк этишга ҳаракат қилган, аммо чегарачилар томонидан тўхтатилган.\n“Орадан маълум муддат ўтгач, фуқаро Россия ҳудудини тарк этмаслик мақсадида яна бир уриниб кўради. Бу сафар соат 03:30 ҳамда 04:30 орасида полицияга қўнғироқ қилиб, аэропорт миналаштирилганлиги ҳақида маълумот беради. Шу орада фуқаро ёнидан ўтиб кетаётган полиция ходимида шубҳа уйғотганлиги сабабли қўлга олинади”, – дейди манба.\nАэропорт миналаштирилганлиги ҳақидаги ёлғон маълумот берилганига қарамай, аэропорт ҳудудида хавфсизлик чоралари кучайтирилган.


Бобур руҳи кезар шодумон - Уч илдиз\nМирзо Улуғбек номидаги Ўзбекистон Миллий университети профессор-\nўқитувчиларидан иборат тарғибот гуруҳи маҳаллаларда, турли ташкилотларда ўтказилаётган маънавий-маърифий тадбирларда фаол иштирок этмоқдалар.\nЎзМУ Журналистика факультети доценти, Ўзбекистон Ёзувчилар уюшмаси аъзоси Тўлқин Эшбек шоҳ ва шоир, буюк саркарда ва дилбар шахс сифатида асрлар оша авлодлар қалбида мангу яшаб келаётган улуғ ажодимизнинг бой маънавий мероси ҳақида қилган маърузаси тингловчиларда катта қизиқиш уйғотди.\nМаълумки, Бобур мирзо 1483 йил 14 февралда Андижонда таваллуд топган. Отаси – Умаршайх Мирзо Фарғона вилояти ҳокими, онаси – Қутлуғ Нигорхоним Мўғулистон хони ва Тошкент ҳокими Юнусхоннинг қизи эди. Бобур барча темурий шаҳзодалар каби тарбиячилар, йирик фозилу уламолар устозлигида ҳарбий таълим, фиқҳ илми, араб ва форс тилларини ўрганади, кўплаб тарихий ва адабий асарлар мутолаа қилади, илм-фанга, шеъриятга қизиқа бошлайди. Довюраклиги ва жасурлиги учун у ёшлигидан «Бобур» («Шер») лақабини олади.\nОтаси Ахсида 39 ёшида фожиали ҳалок бўлгач, оиланинг катта фарзанди, 12 ёшли Бобур валиаҳд сифатида тахтга ўтиради. Бобур ҳукмронлигининг дастлабки 2-3 йилида мавқеини мустаҳкамлаш, бек ва амалдорлар билан ўзаро муносабатни яхшилаш, қўшинни тартибга келтириш, давлат ишларида интизом ўрнатиш каби муҳим чора-тадбирларни амалга оширади. Бобурнинг дастлабки сиёсий мақсади Амир Темур давлатининг пойтахти, стратегик ва географик жиҳатдан муҳим бўлган Самарқандни эгаллаш ва Мовароуннаҳрда марказлашган кучли давлатни сақлаш, мустаҳкамлаш ҳамда Амир Темур салтанатини қайта тиклашдан иборат эди.\nТемурийларнинг ўзаро урушлари кучайган кезларда Шайбонийхон Мовароуннаҳрни истило қилишга киришади. У 1499 йили Жиззах ва Самарқанд орқали Қарши ва Шаҳрисабзгача босиб боради, катта ўлжа билан Дашти Қипчоққа қайтади. Орадан кўп ўтмай катта куч билан Мовароуннаҳрга қайтган Шайбонийхон Бухоро ва Қоракўлни эгаллайди, 1500 йили Султон Али Мирзо калтабинлик билан Самарқандни Шайбонийхонга жангсиз топширади.\nШаҳар аҳолиси темурийлар ҳукмдорлигини тиклаш тарафдори эди. Улар Фарғона ҳокими Бобурга мактуб йўллаб, Самарқандни ишғол қилишга даъват этганлар.\nБобур Самарқанд тахти учун курашаётганда Андижонни Султон Аҳмад Танбал эгаллаб олади. Бобур 200-300 навкари билан Ҳисор тоғлари орқали Афғонистонга ўтади ва у ердаги ички низолардан фойдаланиб, Ғазни ва Қобулни эгаллайди. Афғонистонга Бобур ўз юрти каби қаради, қурилиш, касбу ҳунар ва қишлоқ хўжалигини ривожлантириш ишларини бошлаб юборди. Шаҳар ичидаги Боло Ҳисор қалъасини ўз қароргоҳига айлантириб, уни қайта таъмирлатди, янги иморатлар қурдирди ва оиласи билан шу қалъада яшади. Унинг Ҳумоюн, Гулбаданбегим, Комрон ва Ҳиндол исмли фарзандлари шу ерда туғилади.\nШайбонийхон Эронни забт этиш учун юриш бошлаганда Бобур шоҳ Исмоил билан ҳарбий-сиёсий иттифоқ тузиб 1511 йил баҳорида Ҳисорни, ёзида Бухорони, октябр бошларида Самарқандни яна қўлга киритади. 1512 йил 24 ноябрида Ғиждувон жангида Бобур шайбонийлардан яна енгилиб, Қобулга қайтишга мажбур бўлади.\n1519 йил баҳорида Ҳиндистонни забт этиш режаларини амалга оширишга киришади ва кейинги 5-6 йил давомида бир неча юришлар уюштиради. 1526 йил апрелда Панипатда асосий рақиби, Деҳли султони Иброҳим Лўдийнинг юз минг кишилик қўшинини 12 минглик аскар билан тор-мор қилиб, Деҳлини эгаллайди, кўп ўтмай Ҳиндистоннинг Бенгалиягача бўлган қисмини ўзига бўйсундиради. Аграни ўзига пойтахт сифатида танлайди. Шу тариқа уч ярим асрга яқин ҳукм сурган қудратли бобурийлар сулоласига асос солади. Бобур Ҳиндистонда ҳам, худди Афғонистонда бўлганидек, мамлакат тараққиётига жиддий таъсир кўрсатди.\nУнинг «Бобурнома» асари тенгсиз маънавий хазинадир. Яна 119 ғазали, бир масну шеъри, 209 рубоийси, 10 дан ортиқ туюқ ва қитъалари, 50 дан ортиқ муаммо ва 60 дан зиёд фардлари аниқланган. Девони таркибида умумий ҳажми 270 байтдан иборат 8 маснавий ҳам ўрин олган.\n1526 йил 21 декабрда Бобурга қарши суиқасд уюштирган Иброҳим Лўдийнинг онаси ошпазлар билан тил бириктириб, унинг овқатига заҳар қўштиради. Подшоликни ўғли Ҳумоюнга топширган Бобур 1530 йили 47 ёшида Аграда вафот этди ва ўша ерда дафн этилди, кейинчалик 1539 йилда васиятига мувофиқ ҳоки Қобулга келтирилиб, ўзи бунёд эттирган «Боғи Бобур»га қўйилди.\nБобур Ўзбекистон мустақилликка эришгандан сўнг ўз юртида қадр топди. Ўзбекистон Республикасининг Биринчи Президенти фармонига кўра 1993 йили Бобур таваллудининг 150 йиллиги тантанали нишонланди. Ўзбекистон ФАнинг Бобур номидаги медали таъсис этилди.\nТадбирда Акциядорлик Халқ банкининг Тошкент шаҳар филиали фаол ходимлари Гулноза Турсунова, Дилором Шосултонова, Нилуфар Дўсимова, Муҳиддин Алиқулов, Сирожиддин Ражабов ва бошқалар Бобур мирзо сиймосига бағишланган асарларни катта қизиқиш билан мутолаа қилаётганлари ҳақида сўзлаб бердилар.\nNext story Аброр Хидир: «Улуғ ишларга қодир инсон вақтини майда-чуйдага сарфламайди!»\nPrevious story Маънавий-маърифий тадбир талабалар дастурхонида давом этди


“МУЗРАБОТ ПАХТА ТОЗАЛАШ” АКЦИЯДОРЛИК ЖАМИЯТИ\n“Музработ пахта тозалаш” акциядорлик жамияти акциядорларнинг йиллик умумий йиғилиши 2020 йил “23” июнь куни ўтказилади. Умумий йиғилиш соат 1400 да Сурхондарё вилояти, Музработ тумани“Янги диёр” маҳалласида жойлашган “Музработ пахта тозалаш”акциядорлик жамиятимаъмурий биносинингмажлислар залида ўтказилади. Йиғилиш қатнашчилари соат 1300 да рўйхатга олиш бошланади.\nЖамиятнинг веб. сайти: www.muzrabodpaxta.uz\n3.Жамиятнинг 2019 йил якуни ва бизнес режаси кўрсаткичларини бажарилиши бўйича жамият Бош директорининг ҳисоботини эшитиш.\n4. Жамиятнинг 2019 йил якуни бўйича йиллик бухгалтерия баланси ва молиявий натижаларини тасдиқлаш.\n5.Жамиятнинг 2019 йил якуни бўйича молия-хўжалик фаолиятини текшириш якунларига кўра тафтиш комиссияси хулосасини тасдиқлаш.\n6.Жамият кузатув кенгашининг 2019 йилдаги фаолияти бўйича ҳисоботини эшитиш.\n7. Жамиятнинг 2019 йил якунлари бўйича аудиторлик ташкилотларининг хулосаларини тасдиқлаш.\n8. Жамиятнинг 2019 йил якуни бўйича корпоратив бошқарув тизимини баҳолаш хисоботини тасдиқлаш.\n9. Жамиятнинг 2019 йил якуни бўйича олинган соф фойдасини тақсимлаш.\n10.Жамият ижроия органи раҳбари билан тузилган меҳнат шартномасининг муддатини узайтиришни кўриб чиқиш.\n11. Жамиятнинг 2020 йил молия-хўжалик фаолияти якуни бўйича аудиторлик текширувини, шу жумладан Халқаро стандартларга мувофиқ тузилган молиявий ҳисоботларнинг Халқаро аудит стандартларга мувофиқ аудиторлик текширувини ўтказиш тўғрисида, аудиторлик ташкилотини ва унинг хизматларига тўланадиган ҳақнинг энг кўп миқдорини белгилаш.\n12. . Жамиятнинг 2020 йил учун мўлжалланган бизнес-режасини тасдиқлаш.\n14.Жамият тафтиш комиссияси аъзоларини сайлаш.\n15. Жамият активларидан самарали фойдаланишни ташкил этиш, жумладан мулкларни оммавий савдоларда сотиш, маҳаллий ҳокимият ёки давлат бошқарув органлари балансига ўтказиш тўғрисида.\n17. Жамият томонидан 2019 йил давомида амалга оширилган ҳомийлик ва беғараз ёрдамларни тасдиқлаш ҳамда жамият харажатига олиб бориш.\n18.Қонунчиликда белгиланган даъво муддати ўтган жамиятнинг кредиторлик қарздорликларини ҳисобдан чиқаришни кўриб чиқиш ҳамда бухгалтерия ҳужжатларда тегишли ёзувларни киритиш.\n19. Ўзбекистон Республикаси Вазирлар Маҳкамасининг “Республика ҳудудларида пахта-тўқимачилик ишлаб чиқаришларини янада кенгайтириш чора-тадбирлари тўғрисида”ги 2019 йил 18 ноябрдаги 914-сон қарори ижросини таъминлаш тўғрисида.\nЖамият акциядорларининг реестри шакллантириладиган сана – умумий йиғилишни ўтказиш тўғрисида хабардор қилиш учун акциядорлар реестри 2020 йил 01 июнь ҳолатига ва акциядорлар умумий йиғилишида қатнашиш ҳуқуқига эга жамият акциядорларининг реестри 2020 йил 17 июньҳолатига шакллантирилади.\nАкциядорлар ўзлари билан шахсни тасдиқловчи ҳужжат-паспорт, ҳамда уларнинг вакиллари Ўзбекистон Республикаси қонунчилигида белгиланган тартибда расмийлаштирилган ишончнома биланкелишлари шарт. (жисмоний шахслар учун-нотариус томонидан тасдиқланган, юридик шахслар учун-мазкур юридик шахс томонидан берилган)\nАкциядорлар акциядорларнинг йиллик умумий йиғилиши тўғрисидаги маълумотлар билан “Музработ пахта тозалаш” акциядорлик жамияти маъмурий биносида танишишлари мумкин.\nСурхондарё вилояти, Музработ тумани, “Янги диёр” маҳалласи, электрон почта:muzrabotpaxta@mail.ru, тел.:+998 94 203-37-44, +998 90 940 86 72.


Коронавирусдан 15 ёшгача бўлган 12 нафар бола вафот этди – Туркия ССВ | Qalampir.uz\nКоронавирусдан 15 ёшгача бўлган 12 нафар бола вафот этди – Туркия ССВ\nОлам\t07 Сентябрь 12:10 6395\nТуркияда коронавирус билан боғлиқ вазият ҳақиқатан ҳам қалтис тус олмоқда. Мамлакатда ушбу вирусдан 15 ёшгача бўлган 12 нафар бола вафот этди. Уларнинг 6 нафарни 2 ёшгача бўлган гўдаклар, 1 нафарини 2-4 ёш, 5 нафарини 5-14 ёш орасидаги болалар ташкил этади. Бу ҳақда Соғлиқни сақлаш вазирлиги хабар бермоқда.\nТуркияда коронавирус билан боғлиқ илк ҳолат қайд этилган 11 мартдан 30 августгача бўлган даврда ушбу вирусдан 6 326 киши вафот этган. Қурбонлар орасида 15-24 ёш орасида бўлган 10 нафар ўсмир ҳам бор. Ушбу даврда COVID-19 инфекциясидан вафот этганларнинг 3 930 нафари ёки 62 фоизини эркаклар, 2 396 нафари ёки 38 фоизини аёллар ташкил этмоқда.\nТуркия Соғлиқни сақлаш вазири Фахриддин Кўжага кўра, август ойида коронавирусга чалинган ҳар 100 беморнинг 40 нафарини 20-40 ёш орасидагилар ташкил этмоқда. Пневмонияни ривожлантирадиган беморларнинг 11 фоизи ҳам ушбу ёш гуруҳига киради.\nМаълумот ўрнида, 7 сентябрь ҳолатига кўра, Туркияда коронавирусга чалинганлар 279 806 кишини ташкил этмоқда. Уларнинг 251 105 нафари ёки 89 фоизи соғайган, 6 673 нафар бемор вафот этган.\n18 Октябрь 12:10 41053\n18 Октябрь 15:38 28181\n18 Октябрь 23:33 24167\n19 Октябрь 11:15 19261\n19 Октябрь 20:43 18042


Ироқ марказий банки Ироқ Курдистони банкларига доллар сотишни тўхтатмоқда\n23:47 / 03.10.2017\nИроқ марказий банки Ироқ Курдистони ҳудудий ҳукуматини бу мухториятнинг етакчи 4 банкига доллар сотишни тўхтатишидан огоҳ қилди. Бу ҳақда банкдаги манбаларга иқтибос келтирган ҳолда Reuters ахборот агентлиги хабар берди. Бундан ташқари, Ироқ марказий банки Ироқ Курдистонига барча хорижий валюта ўтказилишини тўхтатади.\nАввалроқ Ироқ вакиллар кенгаши (парламент) курд ҳудуди билан барча молиявий операцияларнинг музлатиб қўйлишига овоз беришгани маълум қилинганди. Бундан ташқари, марказий банкка бевосита мухториятдаги ҳамда у ерда филиалларига эга бўлган банк тузилмаларига валюта сотиш тақиқлаб қўйилган.\nЭрдўған Ироқ шимолида ҳарбий амалиёт бошланганини эълон қилди\n18:30 / 11.06.2018\n17:33 / 11.06.2018


21.09.2019 09:43 0 4525\nЭнди мамлакатни тўла тиклаш учун 400 миллиард доллар маблағ зарур бўлади.\nДунёни 8 йил таҳликада ушлаб турган Суриядаги уруш жуда қимматга тушди. Олти минг йиллик тарихига бу кўҳна замин мислсиз фожиага дучор бўлди.\nМақоланинг бошланиши: Сурияда уруш тугади... (биринчи мақола)\n«Туз қарталари» Россия қўлида\nРоссия қуролли кучлари 2015 йилда Башар Асаднинг илтимосига кўра, Сурия ҳудудига кирган эди.\nБу пайтда атиги 18 фоиз ҳудудни Асад ҳукумати кучлари зўрға назорат қилиб турар эди. Ҳозирда 80 фоиздан ортиқ ҳудуд, яъни 2,6 минг аҳоли яшаш пунктлари қайтариб олинган.\nРоссия ўтган 5 йиллик амалиётлари сарфларини сир сақламоқда. Аммо журналистлар русларнинг 120 нафар ҳарбий хизматчиси қурбон бўлгани, 20 та самолёт ва вертолётлари йўқ қилишгани, Сурия кампанияси 5 миллиард долларга тушгани ҳақида ёзишмоқда.\n100 мингга яқин россиялик аскар ва офицерлар Сурияда бўлиб қайтишди, 231 турдаги қурол-аслаҳалар синовдан ўтказилди, 40 мингдан ортиқ жанговар учишлар бажарилди, 86 та кема, 14 та сув ости кемаси, 83 та юк кемаси ҳарбий амалиётларда иштирок этди. Учувчисиз қурилмалар 25 минг маротаба ҳавога кўтарилиб, жангариларнинг 47,5 минг объектларини аниқлади, террорчиларнинг 130 мингга яқин инфратузилмаларига зарбалар берилди. 100 мингга яқин жангарилар ўлдирилди, 160 та танк, 3 мингдан зиёд йирик калибрли пулемётлар, мингга яқин артиллерия тизимлари йўқ қилинди.\nИлк бора «Калибр» қанотли ракеталари Каспий денгизидан Эрон ва Ироқ ҳудуди орқали 1500 км масофани босиб ўтиб, мўлжалдаги нишонга урилди.\nСурияга қўшни Эрон, Туркия, Ливан, Иордания, Исроил ва Ироқ давлатлари билан Москва яхши алоқалар ўрнатиб, ўзи билан ҳисоблашишга мажбур қилмоқда. Айниқса, бутун «совуқ уруш» даврида душман бўлиб келган Туркия билан стратегик альянс тузди. Анқара ва Вашингтон муносабатлари зиддиятли тус олди.\nСуриядаги нефть ва газ конларини ўзлаштириш учун рус компаниялари лицензияларни қўлга киритди. Суриянинг «қора олтин» захираси 2,5 миллиард баррел, гази эса 270 миллиард куб метр деб баҳоланади. Ва бу унинг ички эҳтиёжларини тўлиқ қондириш учун тўлиқ етади.\nРоссия Ўрта Ер денгизи шарқида стратегик муҳим бўлган ўзининг ҳарбий базалар тармоқларини ярата олди. Тартус ҳарбий денгиз базасини 49 йилга ижарага олди. Хмеймим авиация базасига асос солди. Ва бу ердаги техникаларни доимий жанговор шай ҳолатда ушлаб турибди.\nБу ердан туриб у Шимолий Африка ва Яқин Шарқдаги араб давлатларида зарурият туғилганда тезкорлик билан ҳарбий амалиётларга киришиши мумкин. НАТОнинг бу минтақага томон кенгайишини тўсиб қўйди.\nФаластин эса Иордан дарёсининг Ғарбий қирғоғини Исроил ўзига қўшиб олишини таъкидлаёт шу кунларда Москвадан ўзини ҳимоя қилишни сўраб ёрдам кутмоқда. Бу кетишда агар Исроил русларни қизиқтирган турли масалалар бўйича ён бермайдиган бўлса, Фаластинга қўшин киритмаса ҳам, ҳарбий-молиявий ёрдам бериш эҳтимоли билан босим ўтказиши мумкин.\nИроқ ҳукумати ҳам амалда учта субъектга бўлиниб кетди ва Вашингтоннинг бу ердаги гегемонлиги ички нозоларга нуқта қўя олгани йўқ. Шу сабабли истиқболда Ироқ марказий ҳукумати ўз яхлитлигини тиклаш учун Россиядан ёрдам сўраб мурожаат этиши мумкин. Ироқдаги беқиёс ер ости захиралари ҳар қандай сарф-харажатни қоплаш учун етади.\nЧунки Ироқ тупроғи олтинга тенг. У нефть қазиб олиш ҳажми ва экспорти бўйича дунёда Россия ва Саудиядан кейин учинчи ўринда бормоқда. Бу ерда уруш кетаётганига қарамай кундалик ишлаб чиқариш ҳажмини 4,8 миллион баррелга қадар кўтарилди.\nБағдод нефть-газ саноати лойиҳаларида Россия компанияларининг иштирок этишга анчадан буён таклиф қилиб келади. Автоном мақомидаги Ироқ Курдистони билан рус гигант компаниялари тўғридан-тўғри ҳамкорлик алоқаларини ўрнатган. Шу боис Ироқ истиқболда ўлкан манфаатли бозор бўлиши мумкин.\nҲозир бу ерда Россия қуролли кучлари умумий сони 3,5 минг нафар дейилади. АҚШ Қуролли кучлари Марказий Қўмондонлиги масъулият доирасига кирувчи Сурияда Пентагоннинг расмий маълумотларига кўра, мингга яқин америкалик аскарлар мавжудлиги айтилмоқда. Аммо айрим экспертлар улар сони 2,7 минг атрофида эканлигини баён қилмоқда.\nИлдизига етиб бориб бўлмаяпти...\nГарчи Сурия террорчилардан озод қилингани айтилаётганига қарамай, бу ерда уруш олиб борган ва омон қолган бир неча минг жангарилар ҳамон яшириниб юрибди. 2017 йилда ИШИД террорчилик гуруҳи устидан тўлиқ ғалаба қозонилгани ҳақида эълон қилинди.\nАммо ИШИД энди террорчилик ташкилотига айланди ва партизанлик ҳаракатини олиб бормоқда. Айримлари эса 2017 йилда «халифат» қулагач, Жануби-шарқий Осиё, Афғонистон, Ливия, Яман, Мали каби беқарор давлатларга кўчиб ўтишди.\nБундан ташқари, «Ал Қоида»нинг Суриядаги шохобчаси бўлган «Жабҳат Нусра», «Ал-Фатх ал-Мубин», «Хайят Таҳрир аш-Шом», «Хуррас ад-Дин», «Ансар аль-Таухид», «Катибат таухид вал жиҳад», «Катибат ал-Имом ал-Бухорий», «Жейш Магавир Ат-Таура», «Жейш ал-Фатх», «Туркистон ислом партияси», «Аҳрар аш-Шарқия», Эркин Сурия армияси жангарилари курашни тўхтатмаяпти.\nМинглаб жангари асирлар ва уларнинг оилалари эса Сурия шимоли-шарқидаги ва Ироқ ғарбидаги қочоқлар лагерларида сақланмоқда. Бу ҳам хавфсизликка жиддий таъсир кўрсатмай қолмайди.\nАҚШ ва Россиянинг бу жангариларни ўз ватанига қайтариш бўйича барча ҳукуматларга қилган мурожаатлари ҳам кўпинча эътиборсиз қолиб кетаяпти. Бу чақириққа Марказий Осиё, жумладан Ўзбекистон лаббай деб жавоб қайтаргани, тарихда илк бора махсус хизматларнинг «Меҳр» операцияси муваффақиятли ўтказилгани эътиборга молик.\nСуриянинг айрим ҳудудларини эгаллаб олган мухолиф кучлар ҳукумат билан бир стол атрофида ўтиришни истамаяпти.\nҒарб эса «Сурия бўйлаб бомба зарбаларини биз эмас, Москва берган, нима учун улар вайрон қилган жойларни биз обод қилишимиз керак», демоқда.\nШу сабабли Ғарб давлатлари мамлакат сиёсий истиқболини ҳукумат, мухолифат ва БМТ вакилларидан иборат Сурия конституциявий комиссияси белгилаши кераклигини айтмоқда.\nПрезидент Башар Асаднинг маълум қилишича, мамлакатни тўла тиклаш учун 400 миллиард доллар маблағ зарур бўлади. Ҳозир Россия ёки Эрон, ана борингки Туркиянинг ўзи бунча улкан ҳаражатни қоплай олиши даргумон.\nБунинг учун Суриянинг Араб давлатлари лигасига узил-кесил қайтиши ҳам муҳим. Чунки форс кўрфази араб мамлакатлари катта молиявий ресурсларга эга бўлиб, улар ўз оға-инилари бўлган араблар учун сидқидилдан ёрдам кўрсатмаса, яна ким бу ишни қилиши мумкин ахир.\nАлбатта, мамлакат иқтисодий ривожланиши учун халқаро санкциялар бекор қилиниши шарт.\nСурия жамоат ишлари ва уй-жой қурилиши вазири Сухайл Абдулатифнинг айтишича, «Сурияга террорчиларнинг вайронкорлигидан кўра, халқаро санкциялар кўпроқ салбий таъсир кўрсатмоқда. Қурилиш материаллари тақчиллиги кузатилмоқда, санкциялар ҳукуматни эмас, аҳолини жазоламоқда. Уруш бошидан буён мамлакатни қайта тиклаш бўйича қўмита шакллантирганмиз. У террорчилик операцияларидан жабр чеккан хусусий ва давлат секторига товон пули тўлаб беради. Ўз хусусий уй-жойларига қайтганларга уларнинг кўчмас мулкига етказилган зарарнинг 30 фоизи миқдорида товон пули тўлаб берамиз. Давлат секторида эса бу миқдор 100 фоизга тенг», дейди тикланиш ишлари ҳақида сўзлар экан вазир.\nҲозиргача шу йўл билан 2,6 минг турар-жой бинолари, 220 та мактаб, 165 та боғча, 225 та тиббиёт муассасаси, 200 та нон цехи, 200 та электр кичик станциялари, 90дан ортиқ маданият муассасалари қайта тикланди ва таъмирдан чиқарилмоқда.\nЎтган бир йилда мамлакатга 400 мингдан ортиқ қочоқлар қайтди. Уларни она ватанига қайтариш учун барча донор давлатлар бош қўшиши зарур. Ҳозир Германиянинг бу борадаги етакчилиги диққатга сазовор. Расмий Берлин 2022 йилга қадар ажратилаётган Сурия қочоқларига гуманитар ёрдам миқдорини 1,44 миллиард еврога кўтарди.\nЯқинда Сурия муаммосини ҳал қилиш бўйича ягона самарали халқаро механизм – Астана жараёнларида иштирок этаётган кафил давлатлар – Россия, Туркия ва Эрон давлат раҳбарларининг 5-учрашувлари ўтказилди. Унда конституциявий қўмитани шакллантириш ва ишини тезликда Женевада бошлаш зарурлиги бўйича Путин фикр билдирди. «Учлик» АҚШнинг барча кучларини Суриядан олиб чиқиб кетишини талаб қилмоқда.\nРоссия Сурия уруш АҚШ


1 март куни Ўзбекистонда қандай об-ҳаво кутилмоқда?\nЮқтирганлар 4094 киши\n11:41 / 29.02.2020\n«Ўзгидромет» республикада 1 март, якшанба куни кутилаётган об-ҳаво маълумотини тақдим этди\nТошкент шаҳри. Ҳаво ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 3-5 даража илиқ, кундузи 18-20 даража иссиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2-7 даража, кундузи 13-18 даража илиқ бўлади.\nБухоро ва Навоий вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2-7 даража илиқ, кундузи 18-23 даража иссиқ бўлади.\nТошкент, Самарқанд, Жиззах, Сирдарё вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража, кундузи 15-20 даража илиқ бўлади.\nҚашқадарё ва Сурхондарё вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 3-8 даража илиқ, 18-23 даража иссиқ бўлади.\nАндижон, Наманган, Фарғона вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 5-10 м/с тезликда эсади. Ҳарорат кечаси 0-5 даража, кундузи 13-18 даража илиқ бўлади.\nРеспубликанинг тоғли ҳудудлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2 даража совуқ - 3 даража илиқ, кундузи 10-15 даража илиқ бўлади.\n7 июнь куни қандай об-ҳаво кутилмоқда?\n12:47 / 04.06.2020


Ўзбекистон Республикасининг Конституцияси ҳақида — У ким, бу нима — QOMUS.INFO\nQOMUS.INFO > Ў ҳарфи > ЎЗБЕКИСТОН РЕСПУБЛИКАСИНИНГ КОНСТИТУЦИЯСИ\nЎЗБЕКИСТОН РЕСПУБЛИКАСИНИНГ КОНСТИТУЦИЯСИ — Ўзбекистон Республикасининг асосий қонуни, олий юридик кучга эга бўлган сиёсийҳуқуқий ҳужжат. 1992 йил 8 дек. да 12чақириқ Ўзбекистон Республикаси Олий Кенгашининг 1 1сессиясида қабул қилинган. «Ўзбекистон Республикасининг давлат мустақиллиги тўғрисида»ги Конституциявий қонун (1991 йил 31 авг.) ушбу Конституция учун асос бўлиб хизмат қилган. Мустақил Ўзбекистоннинг биринчи Конституциясини яратиш ғояси илк бор 1990 йил 20 июнда бўлиб ўтган мамлакат Олий Кенгашининг 2сессиясида илгари сурилган. Ушбу сессия Президент И. А. Каримов раислигида 64 кишидан иборат Конституциявий комиссияни тузиш тўғрисида қарор қабул қилган. Унинг таркибига депутатлар, Қорақалпоғистон Республикаси ва вилоятларнинг вакиллари, давлат ҳамда жамоат бирлашмалари, корхоналар ва хўжаликларнинг раҳбарлари, ҳуқуқшунос олимлар ва мутахассислар кирган. Олий Кенгашнинг 10сессиясида комиссия таркиби қисман янгиланган. Комиссия ишлаб чиққан лойиҳа матбуотда эълон қилиниб, кенг муҳокама этилган. Конституциявий комиссия умумхалқ муҳокамаси якунларини кўриб, лойиҳани тузатиб ва маъқуллаб Олий Кенгаш сессиясида кўриб чиқишга тавсия қилган. Лойиҳа Олий Кенгаш сессиясида ҳам моддамамодда муҳокама этилгандан сўнг қабул қилинган. 2002 йил 27 янв. да ўтказилган умумхалқ референдуми натижаларига кўра ҳамда унинг асосида қабул қилинган 2003 йил 24 апр. даги Ўзбекистон Республикасининг Қонунига мувофиқ, Конституциянинг XVIII, XIX, XX, XXIII бобларига тузатиш ва қўшимчалар киритилган.\nЎзбекистон Республикасининг Конституцияси муқаддима, 6 бўлим, 26 боб, 128 моддадан иборат. Муқаддимада Конституция қабул қилиш сабаблари ва мамлакатимиз олдига қўйилган вазифалар белгиланган. 1бўлимда Ўзбекистон Республикасининг мустақил давлат сифатидаги асосий конституциявий принциплари кўрсатилган. Бундай принциплар қаторига давлат суверенитети, халқ ҳокимиятчилиги, Конституция ва қонуннинг устунлиги ҳамда ташқи сиёсат тамойиллари киради. «Инсон ва фуқароларнинг асосий ҳуқуқлари, эркинликлари ва бурчлари» деб аталган 2бўлим инсон ҳуқуқлариштт Ўзбекистонга хос яхлит ва кенг тизимидир. Конституция Ўзбекистон Республикасининг бутун ҳудудида ягона фуқароликнп ўрнатди. Ўзбекистон Республикаси ҳудудидаги чет эл фуқароларининг ва фуқаролиги бўлмаган шахсларнинг ҳуқуқ ва эркинликлари ҳуқуқ нормаларигамувофиқтаъминланади. Ўзбекистонда ҳамма учун виждон эркиняиги кафолатланиши Конституцияда мустаҳкамланган, ҳар бир шахс мулкдор бўлишга ҳақли, мерос ҳуқуқи билан кафолатланади. Ҳар бир шахс меҳнат қилиш, эркин касб танлаш ҳуқуқига эгадир. Барча фуқаролар дам олиш ҳуқуқига эга бўлиб, иш вақти ва ҳақ тўланадиган меҳнат таътилининг муддати қонун билан белгиланади. Ҳар бир инсон билим олиш, тиббий хизматдан фойдаланиш ҳуқуқига эга. Конституцияда ҳар бир шахсга ўз ҳуқуқ ва эркинликларини суд орқали ҳимоя қилиш, давлат органлари, мансабдор шахслар, жамоат бирлашмаларининг ғайриқонуний хаттиҳаракатлари устидан судга шикоят қилиш ҳуқуқи кафолатланади. Хотин-қизлар ва эркаклар тенг ҳуқуклидирлар. Конституция ва қонунларга риоя этиш фуқаролар учун мажбурийдир. Ўзбекистонни ҳимоя қилиш — мамлакат ҳар бир фуқаросининг бурчидир. Фуқаролар қонунда белгиланган тартибда ҳарбий ёки муқобил хизматни ўташга мажбурдирлар.\nКонституциянинг 3бўлими «Жамият ва шахс» деб аталади. Бу бўлимда иқтисодий фаолият, тадбиркорлик ва меҳнат қилиш эркинлиги, барча мулк шаклларининг тенг ҳуқуқлилиги кафолатланиши баён этилган. Хусусий мулк бошқа мулк шакллари каби дахлсиз ва давлат ҳимоясида эканлиги, мулкдор мулкига ўз хоҳишича эгалик қилиши, фойдаланиши ва уни тасарруф этиши таъкидланади. Рўйхатдан ўтказилган касаба уюшмалари, сиёсий партиялар, олимларнинг жамиятлари, хотин-қизлар, фахрийлар ва ёшлар ташкилотлари, ижодий уюшмалар, оммавий ҳаракатлар ва фуқароларнинг бошқа уюшмалари жамоат бирлашмалари сифатида эътироф этилади. Конституциявий тузумни зўрлик билан ўзгартиришни мақсад қилиб қўювчи, республиканинг суверенитети, яхлитлиги ва хавфсизлигига, фуқароларнинг конституциявий ҳуқуқ ва эркинликларига қарши чиқувчи, урушни, ижтимоий, миллий, ирқий ва диний адоватни тарғиб қилувчи, халқнинг соғлиғи ва маънавиятига тажовуз қилувчи, шунингдек, ҳарбийлаштирилган бирлашмаларнинг, миллий ва диний руҳдаги сиёсий партияларнинг ҳамда жамоат бирлашмаларининг тузилиши ва фаолияти тақиқланади.\nКонституцияда кўрсатилишича, отаоналар ўз фарзандларини вояга етгунларига қадар боқиш ва тарбиялашга мажбурдирлар, шунингдек, вояга етган, меҳнатга лаёқатли фарзандлар ўз отаоналари ҳақида ғамхўрлик қилишга мажбурдирлар. Ўзбекистонда оммавий ахборот воситалари эркиндир ва қонунга мувофиқ ишлайди. Цензурата йўл қўйилмаслиги алоҳида таъкидланади.\nКонституциянинг бўли4ми Ўзбекистон Республикасининг маъмурийҳудудий тузилишита бағишланган. 5бўлим давлат ҳокимиятининг ташкил этилиши ҳақида бўлиб, унда ҳокимият ваколатларини тақсимлаш принципи ўз ифодасини топган. Ўзбекистон Республикаси Олий Мажлиси, Ўзбекистон Республикасининг Президенти, Вазирлар Маҳкамаси, маҳаллий давлат ҳокимияти асослари, Ўзбекистон Республикаси суд ҳокимияти, сайлов тизими, прокуратура, молия ва кредит, мудофаа ва хавфсизликка оид алоҳида боблар бор.\nКонституцияга ўзгартириш киритиш тартиби сўнгги 6бўлимда ўз ифодасини топган. Унга кўра, Ўзбекистон Республикасининг Конституциясига ўзгартишлар тегишинча Ўзбекистон Республикаси Олий Мажлисининг Қонунчилик палатаси депутатлари ва Сенати аъзолари умумий сонининг камида 2/, қисмидан иборат кўпчилиги томонидан қабул қилинган қонун ёки Ўзбекистон Республикасининг референдуми билан киритилади.\nЎзбекистон Республикасининг Конституцияси қабул қилинганлигини нишонлаш мақсадида Конституция қабул қилинган кун — 8 декабрь умумхалқ байрами — Ўзбекистон Республикаси Конституцияси куни деб эълон қилинди (ЎзР қонуни, 1992 йил 8 дек.).\n2001 йил 4 янв. да Ўзбекистон Республикаси Президентининг «Ўзбекистон Республикаси Конституциясини ўрганишни ташкил этиш тўғрисида» фармойиши чиқди. Фармойиш асосида барча таълим турларида Ўзбекистон Республикаси Конституциясини ўрганиш йўлга қўйилган.\nNext PostЎЗБЕКИСТОН ҚЎҒИРЧОҚ ТЕАТРИ


Никита Рибкин «Бухоро» йиғинига қўшилди\nДарвоқе, футболчилар билан шартнома имзолаш жараёни давом этмоқда. Ўткан йили «Динамо»да ўйнаган Сардор Сулаймонов билан клуб ўртасида битим имзоланди. Шу тариқа иқтидорли ҳужумчи жорий йилги чемпионатни «Бухоро» таркибида ўтказадиган бўлди. Бундан ташқари ўтган мавсум жамоа шарафини ҳимоя қилган, Бобур Омонов, Тоҳир Шамшитдинов, Санъат Шихов, Нозим Умуров ҳамда Раббимжон Ҳасанов билан ўртадаги келишув яна бир йилга узайтирилганини маълум қиламиз.\nШунингдек, мураббийлар штаби бухоролик мухлисларнинг ёқимтойига айланиб қолган Владимир Баенкони ортга қайтариш мақсадида айни дамда музокара олиб бормоқда. Насиб қилса, россиялик ҳимоячи яқин орада жамоа ихтиёрига етиб келади.


Арабча, ҳиндча — Ismlar.com — Ўзбек исмларининг маъноси. Исмлар маъноси\nЧиройли, зебо ва юксак мартабали қиз\nЗамонасининг муҳтарама қизи\nҚар. Зуҳро ва Биби\nИболи, андишали, ақлли-хушли қиз\nҚар. Иқлим (Иқлим+биби)\nАллоҳнинг эҳсони, марҳами бўлган баланд мартабали қиз\nОр-номусли, покиза қиз\nҚар. Кимё ва Биби\nҚар. Мадҳия (Мадҳия+биби)\nБаланд мартабали қизнинг ҳаёти фаровон бўлсин\nҚар. Мисқол, (Мисқол+биби)\nҚар. Моҳира (Моҳира+биби)\nБаланд мартабали умри узоқ қиз\nЮксак мартабали, суюкли дўст\nНажот топувчи, яшовчи умри узоқ қиз\nБаланд мартабали ва насибали, ризқ-рўзли қиз\nҚар. Нисо ва Биби\nҚар. Нодира ва Биби


Марғилонда “Атлас байрами” миллий матолар фестивали бўлиб ўтди. ЮНЕСКОнинг Ўзбекистондаги ваколатхонаси, ЮНЕСКО ишлари бўйича Ўзбекистон Республикаси Миллий комиссияси ва “Ҳунарманд” -уюшмаси ҳамкорлигида ташкил этилган тадбирда барча вилоятдан келган ҳунармандлар ўз маҳсулотларини намойиш қилди.\nТаъкидлаш керакки, мамлакатимизда мустақилликнинг дастлабки йилларидан бошлаб миллий ҳунармандчиликни ривожлантириш ва тарғиб қилишга алоҳида эътибор қаратилмоқда. Хусусан, Президентимизнинг 2010 йил 30 мартдаги “Халқ бадиий ҳунармандчилиги ва амалий санъатини ривожлантиришни янада қўллаб-қувватлаш тўғрисида”ги Фармони асосида соҳа вакилларининг эмин-эркин фаолият юритиши учун кенг имкониятлар, кўплаб имтиёзлар яратиб берилган.\n“Атлас байрами” миллий матолар фестивалининг Марғилон шаҳрида ўтказилгани бежиз эмас. Негаки, ушбу шаҳар ўзининг машҳур ҳунармандлари, дўппидўз, бўз, атласу адрас тўқувчилари билан ном қозонган. Бу ерда миллий матоларни қайта тиклаш ва уларнинг турларини кўпайтириш борасида ҳам ибратли ишлар амалга оширилаяпти. Фестиваль давомида иштирокчилар марғилонликлар тажрибаси билан яқиндан танишиш, ўзаро фикр-мулоҳаза алмашиш имконига эга бўлдилар. Шунингдек, ҳар бир ҳудуднинг миллий матоларни тўқиш усуллари, жойларда ташкил этилган “Устоз — шогирд” анъаналари билан ўртоқлашдилар.\n— Мамлакатимизда уста-ҳунармандларга яратиб берилаётган шарт-шароитлар миллий анъаналар бардавомлигини таъминлаш, янги иш ўринлари яратиш, оилалар моддий фаровонлигини юксалтиришда муҳим аҳамият касб этаяпти, — дейди Республика “Ҳунарманд” уюшмаси раиси М. Қурбонов. — Қувонарлиси, ёшларимизда ҳунар ўрганишга бўлган иштиёқ ортмоқда. Ушбу фестиваль бу борадаги ишлар самарадорлигини оширишга хизмат қилади.\nФестиваль доирасида юртимиздаги ҳунармандлар ўртасида энг яхши экологик тоза маҳсулот ва анъанавийликни сақлаган маҳсулотларни аниқловчи кўрик-танлов, кўргазма-савдо, миллий матолардан яратилган либослар намойиши ўтказилди. “Миллий матоларни сақлаш ва ривожлантиришнинг муҳим масалалари” мавзуидаги илмий анжуманда эса тадбир қатнашчилари миллий ҳунармандчилигимизнинг ўзига хос хусусиятлари ҳақида фикр юритдилар.\nТадбир сўнгида фольклор жамоалари, таниқли санъаткорлар ижросида концерт намойиш этилди.\nМазкур рукндаги бошқа мақолалар: « Ўзбекистонда Хитой киноси кунлари\tҚўғирчоқлар намойиши »


Ўзбекистон: Россиянинг Тошкентдаги савдо ваколатхонаси қишлоқ хўжалиги махсулотларини олиб чиқиш бўйича қийинчиликлар ҳақидаги хабарларга раддия берди - Фарғона.Ру ахборот агентлиги\nЎзбекистон: Россиянинг Тошкентдаги савдо ваколатхонаси қишлоқ хўжалиги махсулотларини олиб чиқиш бўйича қийинчиликлар ҳақидаги хабарларга раддия берди\n01.09.2009 20:52 msk\nФото © Фото © “Фарғона.Ру галереяси”\nФарғона.Ру” таҳририятига 24 август куни қандайдир мева ва сабзавотлар савдоси соҳасида ишлаётган Россия Ташкилотлари ва тадбиркорлари ҳамжамиятидан Ўзбекистон Республикаси ҳукуматига йўлланган мактуби келиб тушди. Тадбиркорлар Ўзбекистондан мева ва сабзавотлар олиб чиқишдаги қийинчиликлар ҳақида билдирганлар.\nМактубнинг аноним муаллифларига кўра, Тошкент вилоятининг “Чуқурсой” чегаролди станциясида, Қозоғистон чегарасида 1 августдан бери юзга яқин вагон тўпланган. Уларда тез бузилувчи мева-сабзавотлар юкланган. Ўзбекистон чегарачилари қишлоқ хўжалиги маҳсулотларини олиб чиқишга қандайдир тақиқ киритилишини баҳона қилиб россиялик тадбиркорлар томонидан сотиб олинган тез бузилувчи маҳсулот ортилган вагонларни чегарадан ўтказмаганлар.\nБиз ушбу фактларни зудлик билан батафсил текширишга эриша олмадик; уларни Ўзбекистон ва Қозоғистондаги “Фарғона.Ру” агентлигининг ўз манбалари билвосита тасдиқладилар. Шунга қарамай, биз мазкур мактубни чоп этишга қарор қилдик.\nЎзбекистон-Қозоғистон чегарасида аслида нималар бўлаётганига ойдинлик киритишга уринишларимиз самара бермади. Кўринишидан, бизга ушбу ҳолат юзасидан шарҳ беришимизни сўраб мурожаат қилган Россиянинг бошқа ОАВ ҳам ўзларининг текширувларини ўтказа олганлари йўқ. Ўзбекистон газеталари бу ҳақда ҳеч нарса ёзмаяптилар. Ўзбекистон расмийларидан ҳам ҳеч садо чиққани йўқ.\nАммо бугун биз Россия Федерациясининг Ўзбекистондаги Савдо ваколатхонасидан расмий жавоб олдик. Савдо вакили вазифасини бажарувчи Сергей Иванович Аверичев бизни “сўнгги вақт давомида Россиянинг Ўзбекистондаги Савдо ваколатхонаси номига мева ва сабзаавотлар савдоси соҳасида ишлаётган Россия ташкилотлари ва тадбиркорлридан қандайдир шикоят ёки мурожаатномалар келиб тушмагани” ҳақида билдирдилар. “Россия ташкилотлари ва тадбиркорлари ҳамжамияти” ҳақида Россия Савдо ваколатхонасида ҳеч қандай маълумот йўқ. Россия Савдо ваколатхонаси Ўзбекистон расмийлари томонидан киритилган расмий тақиқлар ҳақида ҳеч қандай маълумотга эга эмас.\nЎзбекистондаги Россия давлат тузилмаси вакилининг раддияси ушбу масалада нуқта қўйиши мумкин эди, аммо иккита нарса буни йўққа чиқаряпти. Биринчиси – россиялик бизнесменларнинг мактубида расмий эмас, балки яширин фармон ҳақида сўз юритилган. Ўзбекистондаги назорат ва тартибга солувчи идоралар ўзларининг ғараз манфаатлари ортидан қувиб баъзан оғзаки равишда ўта радикал кўрсатмалар бериб турадилар ва одатда ўз ҳаракатлари учун ҳеч қандай масъулиятни зиммаларига олмайдилар. Ахир Ўзбекистонда “котта”нинг оғзаки сўзи ёзма фармондан солмоғи кам эмас ва сўзсиз бажарилади.\nИккинчиси – Ўзбекистонда фаолият юритаётган тадбиркорлар кўпинча ўз муаммоларини баралла овозда ошкор этишга журъат қилмайдилар, негаки, улар Ўзбекистон расмийларидан қўрқадилар. Бизнесменлар республикада кўп йиллар давомида ишлаш учун Россия элчихонасига, Россиянинг ҳокимият идораларига шикоят қилмай, муаммони тинч йўл билан, жойида келишиб, шахсий алоқаларни тиклашни афзал кўрадилар.\nТошкентлик темир йўлчилардан бири бизга қуйидагиларни сўзлаб берди.\n“Чуқурсой” станциясиТошкент вилояти ҳудудидаги энг йирик сараловчи станция саналади. Бу ерда Қозоғистон ва бошқа мамлакатларга жўнатиладиган темир йўл составлари тузилади. Одатда улар кечиктирилмай, вақтида жўнатилади. Битта составнинг шакллантиришга уч кундан ошиқ вақт кетмайди”.\n“Лекин, бирорта кўринишдаги маҳсулотнинг мавсуми етиб келса, мисол учун, карам ёки бошқа мева-сабзавот бўлсин, чегарачилар турли нарсаларни баҳона қилиб тез бузиладиган товарни ўтказишни кечиктирадилар. Гумон қилишимча, пора берилишини кутадилар. Чегарачилар ва божхона ходимлари деярли барча тадбиркорларни танийдилар, экспортчиларнинг ҳар бири чегара постидаги ходимлар орасида яхши-яхши танишларни ортириб олишган ва юзага келган муаммони ҳал қилиш учун кимга қанча пора беришни яхши биладилар”.\nҚайд этиш жоизки, айни пайтда қовун-торвуз мавсуми бошланди. Россиялик тадбиркорлар бошидан кечираётган қийинчиликлар балки шу сабабдан юзага келгандир?..\nРоссиялик тадбиркорларнинг ўзбекистонлик ҳамкорлари билан ўртасидаги “қозонда” нималар қовурилаётганини кўришга имкониятимиз йўқлиги важидан ҳар доимгидек, “Фарғона.Ру” таҳририяти ўқувчиларимиздан ушбу мавзу бўйича ахборот беришларингизни сўраб қолади. Мактубларни ушбу саҳифада жойлаштирилган махсус форма орқали ёки ferghana@fergananews.com электрон манзилига йўллашингиз мумкин.


Сенат қонунни рад этди дегани — бу қонун батамом бекор қилинди дегани эмас - EFFECT.UZ\n. 15:00 | 22.10.2021\nОлий Мажлис Сенатининг йигирманчи ялпи мажлисида муҳокама қилинган “Ижтимоий тадбиркорлик тўғрисида”ги Қонун ва унинг сенаторлар томонидан рад этилиши айрим ижтимоий тармоқларда турли фикрларни келтириб чиқармоқда. Сенат матбуот хизмати ҳолат юзасидан расмий муносабат билдирди.\nПарламентда шундай баҳс-мунозаралар бўлиши, оммавий ахборот воситалари вакиллари ва блогерлар мазкур жараёнга ўз муносабатини билдириши, албатта, демократик нуқтаи назардан ижобий баҳоланадиган ҳолатдир. Чунки, бугун мамлакат қонун чиқарувчи органи бутунлай янгича муҳит ва ёндашув асосида фаолият олиб бормоқда. Сенаторлар ҳам муҳокамага қўйилган барча қонунларни шунчаки кўр-кўрона маъқуллаб юбораверишмайди.\nУмуман айтганда, рад этилган қонун яна кўриб чиқилади. Маромига етгач, Олий Мажлис Сенатининг навбатдаги ялпи мажлисида муҳокама қилинади. У қўллаб-қувватланса, маъқулланади. Шу боис журналист ва блогерлардан ортиқча ҳис-ҳаяжонга берилмай, вазиятни тўғри баҳолаб, холис муносабат билдиришларини сўраб қоламиз.\nАгар улар “Ижтимоий тадбиркорлик тўғрисида”ги Қонунни қайта ишлаш жараёнларида бевосита қатнашишни истасалар, марҳамат, Сенат бу борада ҳам уларга имконият яратиб беришга тайёр.\nTeglar:qonun, Senat, Муносабат\nЎқитувчиларнинг иш ҳақи 1,5 бараварга оширилди


Токио 2020 Олимпиадаси ташкилий қўмитаси раиси Ўзбекистонга ташриф буюриши мумкин\n31 январь, 2019, 19:37 109\nТомонлар спортчиларни тайёрлаш, спорт таълим муассасалари ўртасида тажриба алмашиш бўйича келишиб олишди.\nШу кунларда Ўзбекистон Миллий олимпия қўмитаси вице-президенти Комил Рўзиев МОҚнинг Япониядаги маслаҳатчиси Мансур Бахриддинов билан биргаликда Токиода бир неча учрашув ва музокаралар ўтказмоқда. Навбатдаги учрашув Токио Олимпия ва Паралимпия ўйинларини ўтказиш ташкилий қўмитаси раиси, мамлакатнинг собиқ Бош вазири Йоширо Мори билан ташкил этилди. Унда жаноб Мори Ўзбекистон Миллий олимпия қўмитаси Токио Олимпиадасини муваффақиятли ўтказиш мақсадида Японияда маслаҳатчи лавозимини жорий этгани ҳақидаги янгиликни мамнуният билан қабул қилганини айтиб ўтди. Бу ҳақда МОҚ расмий сайти хабар бермоқда.


Кўп йиллик бош вазир ва сўзамол сиёсатчи – Ўзбекистонга келаётган «Европа президенти» Дональд Туск ким?\n31 май куни Европа Иттифоқи қошидаги Европа Кенгаши раиси Дональд Туск Ўзбекистонга келади. Бу 2014 йилдан буён кўҳна қитъадаги энг йирик сиёсий ташкилотни бошқариб келаётган польшалик сиёсатчи учун Ўзбекистонга илк ташриф бўлади. Бу ташрифдан қандай мақсад кўзланган? Дональд Туск қандай сиёсатчи?\nТожикистон ва Қозоғистонда 1 кундан, Ўзбекистонда 3 кун\nТускнинг Марказий Осиё бўйлаб турнеси 29 май куни бошланди. У айни вақтда Тожикистонда бўлиб турибди, у ердан Қозоғистонга йўл олади, Марказий Осиёга ташрифи доирасидаги асосий кунларини эса Тошкентда ўтказади. 31 май куни Ўзбекистонга келадиган Туск 2 июнгача Тошкентда бўлиши кутилмоқда.\nЕвропа Кенгаши раиси Марказий Осиёда учта мамлакат президенти билан учрашади. Ўзбекистон президенти Шавкат Мирзиёев, Тожикистон етакчиси Имомали Раҳмон ва Қозоғистон раҳбари Қосим-Жўмарт Тўқаев Тускни қабул қилишади. Турган гапки, Туск Қозоғистонга ташрифи давомида Нурсултон Назарбоев билан ҳам учрашади. Чунки Назарбоев ҳамон мамлакатнинг амалда асосий сиёсатчиси ҳисобланади.\nЕвропа Кенгаши раисининг Марказий Осиёга ташрифи доирасида бир қатор мавзуларда учрашувлар ўтказилади. Улар орасида чегараларни назорат қилиш, атроф-муҳитни муҳофаза қилиш ва минтақавий хавфсизлик каби мавзулар бор. Айниқса атроф-муҳит ҳимоясига кўпроқ вақт сарфланишини кутиш мумкин. Чунки Европа Иттифоқи табиат муҳофазасига жиддий эътибор бермоқда. Буни якунига етган Европарламент сайловларида «яшиллар»нинг мавқейи сезиларли даражада яхшиланганидан билиш мумкин.\nЮқоридаги мавзулар протоколга киритилганлари холос. Улардан ташқари учрашувлар ҳам бўлиши мумкин. Масалан, Туск Орол денгизига боришни хоҳлаб қолиши ҳам эҳтимолдан холи эмас. Чунки нафақат Ўзбекистон, балки бутун минтақа учун асосий экологик муаммо айнан Орол денгизи муаммоси ҳисобланади. Туск Ўзбекистоннинг Оролбўйи ҳудудларда амалга ошираётган ишларига баҳо бериши ҳам мумкин. Сиёсатчи Қорақалпоғистонга бормаган тақдирда ҳам учрашувларда Орол ҳақида гапириб ўтса керак.\nДарвоқе, Тускнинг келиши аввалидан табиат муҳофазаси борасида қонунчиликда ўзгартириш қилингани ҳам қайсидир маънода рамзий кўриниш олди. Президент «Ўзбекистон Республикасининг Жиноят кодексига ҳамда Ўзбекистон Республикасининг Маъмурий жавобгарлик тўғрисидаги кодексига ўзгартиш ва қўшимчалар киритиш ҳақида»ги қонунни имзолади.\nУнга кўра, эндиликда ўсимлик ва ҳайвонот дунёсининг камёб намуналарига зарар етказганлар учун жазо кучайтирилди. Жарималар энг кам иш ҳақининг 400 бараваригача оширилди. Масалан, эндиликда дарахтларни ўзбошимчалик билан кесган фуқаро 2 миллион сўмдан кўпроқ, шу қоидабузарликни қилган мансабдор шахс эса 3 миллион сўмдан кўпроқ жарима тўлайди.\nТускнинг ташрифи давомида савдо ёки бизнес борасида шартномалар имзоланишини кутиш қийин, чунки одатда бундай шартномалар борасида режа қилинса, олдиндан маълум бўлади. Тускнинг ташрифини икки оғиз сўз билан ифодалайдиган бўлсак, у Марказий Осиё давлатларига Европа Иттифоқи улар билан ҳамкорликдан мамнун бўлишини билдириб, бу борада минтақа давлатларига рамзий маънода сиёсий ҳурмат намойиш қилмоқчи.\nУмуман, Европа Иттифоқи раҳбарларининг дунё бўйлаб сафарлари одатий ҳол, лекин уларнинг ташрифи ўша давлат учун доим катта воқелик бўлган. Европа Иттифоқи дипломатияси раҳбари Федерико Могерини ҳам ўтган йил бошида Ўзбекистонга келганди. Тошкентга сафари арафасида Европа Кенгаши раиси Дональд Тускнинг фаолиятига назар ташлаймиз.\nСиёсий фаол талабаликдан Польша бош вазирлигигача\nДональд Туск 1957 йилнинг 22 апрель куни Польшанинг Гданьск шаҳрида дурадгор оиласида туғилган. Гданьск университетининг тарих факультетини тамомлаган. Туск сиёсатга ёшлигидан бефарқ бўлмаган. У Гданьск университетида ўқиб юрган вақтида олийгоҳда талабалар мустақил кенгашини тузади.\n1989 йилда Гданьск либераллари билан бирга Либерал-демократлар партиясига асос солади. 1991 йилдан партияга раислик қилади. 1997-2001 йилларда Польша сенатида вице-маршал бўлиб ишлайди. Сиёсий фаолиятининг дастлабки йилларидан бозор иқтисодиёти, консерватизм ва Россия билан яқинлашишни қўллаб келади (аммо Европа Иттифоқи раҳбарлигига келгач, Россияга нисбатан қатор негатив чиқишлар қилган).\nУ 2001 йилда Польшада ташкил қилинган «Фуқаролик платформаси» партияси асосчиларидан бири ҳисобланади. Туск 2005 йилги Польша парламенти сайловларида партия етакчиси сифатида қатнашган. Ўша йили президентлик сайловларида ҳам иштирок этган ва сайловчиларнинг 45,96 фоизи унга овоз берган, лекин бу овозлар ғалаба учун етарли бўлмаган - ўшанда Лех Качиньский президентликка сайланган (у 2010 йил авиаҳалокатда вафот этганди).\nСайлов кампанияси вақтида қизиқ воқеа содир бўлади. Качиньскийнинг сайлов кампаниясидаги маслаҳатчиси Яцек Курский унинг рақобатчиси бўлган Дональд Тускнинг бобоси иккинчи жаҳон уруши вақтида кўнгилли сифатида немис армияси сафида жанг қилгани ҳақида маълумот тарқатади. Бироқ бу маълумот хатолиги маълум бўлгач, Курский хатосини тан олиб, Тускнинг бобосини унинг амакиваччаси билан адаштириб юборганини айтади. Шундай бўлса-да, экспертлар бу шов-шув Тускнинг сайлов кампаниясига салбий таъсир қилганини айтишади.\n2007 йил Польшада навбатдан ташқари парламент сайловлари ўтказилади ва унда Туск таъсисчиларидан бўлган «Фуқаролик платформаси» партияси ғалаба қозонади. Сайлов якунларига кўра Дональд Туск Польша бош вазири этиб тайинланади.\n2014 йил 30 августда Туск Европа Кенгаши раислигига сайланади ва сентябрда Польша бош вазирлигидан кетади. У Еврокенгаш раислигига декабрдан киришиши керак бўлса-да, сентябрь ойиданоқ бош вазирликдан кетади ва 3 ой давомида кенгаш раислигига киришишга тайёргарлик кўради.\nДональд Туск сўзга чечан сиёсатчи ҳисобланади. Балки бунга сабаб унинг яхшигина тарихий асарлар муаллифи эканидир. У ўзи туғилган Гданьск шаҳри ҳақида тарихий китоб ёзган. Дональд Туск Украинадаги сиёсий нотинчлик вақтида, Майдан энди-энди тинчий бошлаганида Киевга боради ва Олий Рада минбарида нутқ сўзлайди: «Мен бу ерга аввало Европа Кенгаши раиси ва ўз навбатида сизнинг дардингизга шерик бўлишни истаган польяк қўшнингиз сифатида келдим. Европа сизнинг фарзандларингизни унутмайди».\nФарзандлар деганда Туск Майданда ҳалок бўлган украиналикларни назарда тутганди. Украинадаги можаролар айнан мамлакатнинг Европа Иттифоқига кириши борасидаги фикрлар хилма-хиллигидан бошланганди.\nТуск Украинанинг Европа Иттифоқига кириши эҳтимолига шундай чиройли таъриф берганди: «Сиз украиналикларга Европа нималигини ўргатманг, улардан Европа нималигини ўрганинг. Шубҳасиз, Европани Украинасиз тасаввур қилиб бўлмайди!». Улардан Европа нималигини ўрганинг, деганда Туск украиналикларнинг Европа Иттифоқига кириш хоҳиши ортидан юз берган урушда қандай мардонаворлик кўрсатганини назарда тутган.\nТускнинг бу гапларидан сўнг уни Украинада қаҳрамондек қабул қилишади. Бу эса сиёсатчи ўз ишини қойиллатишини ва киришимли эканини кўрсатади. Балки шунинг учун у Польшада энг узоқ вақт давомида бош вазир бўлишни эплагандир. Туск ҳамманинг кўнглини топишни уддалайди. Масалан, Украина Радасида украинча гапирган бўлса, Черногорияга борганида черногорча, Руминияга борганида руминча гапирганди.\nБу сиёсатчи барча давлатларнинг анаъналарини ҳурмат қилиши билан бирга кўп тил билишини ҳам англатади. Ўзбекистонга келганида жаноб Тускнинг ўзбекча гапиришига ваъда бериш қийин, лекин у рус тилини яхши билади ва мулоқотларда айнан рус тилидан фойдаланиши мумкин. Айтишларича, Туск Европа Кенгаши раислигига келганида инглизчани билмаган, лекин ҳозирда у дунё тилига айланган инглизчада бурро сўзлайди.\nПольша президентлигига номзодини қўйиши мумкин. Қўймаслиги ҳам мумкин\nПольяк нашрлари 2020 йилда ўтадиган президентлик сайловларида амалдаги президент Анжей Дуда билан биргаликда Дональд Туск ҳам ўз номзодини қўйишини истисно қилмаяпти. Бу ҳақда сиёсатчининг ўзи ҳеч нарса дегани йўқ, лекин Польшада шундай хабарлар юрибди. 2020 йилга бориб Туск Европа Кенгаши раислигидан кетган бўлади ва ёшлигидан буён сиёсатда юрган инсоннинг ундан ташқарида қолишини тасаввур қилиш қийин. Шу боис, Туск ватанига яна раҳбар сифатида қайтишини кутиш ҳам мумкин.\nАммо жаноб Тускнинг Европада ўз мавқейига эга эканлигини инобатга олсак, у президентликка номзодини қўймаслиги ҳақиқатга яқин. Чунки Польша парламентар республика ва асосий сиёсий қарорларни бош вазир қабул қилади, президент эмас. «Европа президенти» деган рамзий номга эга бўлган жаноб Туск эса иккинчи бўлишга кўнмаса керак...\n23:20 / 05.12.2019\nТуск «Трампни отишга олиб кетаётгандек» тушган суратини эълон қилди\n01:12 / 31.08.2019\nЕврокенгаш раҳбари Дональд Туск ватанидаги хотира тадбирларига бормаслигини айтди\n13:00 / 01.06.2019\nЕвропа Кенгаши президенти Twitter’даги саҳифасида ўзбекча гапирди


“КАМОЛОТ” ЁИҲ ИНСТИТУТ БТ ҲИСОБOТ-САЙЛОВ ЙИҒИЛИШИ » Kamoliddin Behzod nomidagi Milliy Rassomlik va Dizayn Instituti\n2017 йил 22 феврал куни “Камолот” ёшлар ижтимоий ҳаракати институт бошланғич ташкилот ҳисобот-сайлов йиғилиши бўлиб ўтди. Тадбир аввалида иштирокчи раҳбарлар рўйхатга олинди. Йиғилишда факультет раҳбарияти ва делегатлардан ташқари белгиланган 100 нафар талаба иштирок этдилар.\nҲисоботсайлови Санъатшунослик факультети декани Лайло Раупова олиб борди. Тадбирни очиб берар экан, “Камолот” ЁИҲ ҳақида ўз фикрларини билдириб ўтди.\nЙиғилишни белгиланган тартиб қоидалар асосида 5 кишидан иборат йиғилиш ҳайъати шакллантириб олинди. Санъатшунослик факультети декани Л.Раупова, декан ўринбосари Ю.Нарзиева, Тасвирий санъат факультети 4-курс талабаси М.Маҳмудов, Амалий санъат факультети “Камолот” етакчиси Л.Ахмедовалар сайланди.\nЙиғилиш-ҳисоб гуруҳи 3кишидан иборат таркибда шакллантирилди ва унинг таркибига Санъатшунослик факультети 3-босқич талабалари Д.Гафирова, А.Айтмуратова, Х.Назарова сайланди.\nКун тартибидаги биринчи масала юзасидан “Камолот” ЁИҲнинг Санъатшунослик факультети етакчиси О.Каримовнинг йил давомида бажарилган ишлар ҳисоботи эшитилди. Унга кўра, ташкиллаштирилган тадбирлар, маънавий ҳамда маданий йиғилишлар турли анжуманлар юзасидан қилган ишларини қатнашувчиларга изоҳлаб берди. Ҳисобот бўйича факультет декани ўзининг фикрларини билдириб ўтди.\nҲисобот сайловида 2-асосий масала этиб факультет етакчисини сайлаш масаласи кўрилди. Шу боис етакчиликка тўлиқ лойиқ ҳамда ушбу вазифани бажара оладиган фанларни аъло баҳоларга топширган “Камолот”нинг доимий аъзолари 3 нафар номзодлар эълон қилинди. Булар О.Каримов Ф.Жабборова ва А.Темуровлардир.\nУзоқ мунозаралардан сўнг 71 та овоз билан О.Каримов факультет етакчилигига сайланди.\nҲисобот сайловининг 3-асосий масаласи етакчиларнинг йиллик масалари ҳамда уларнинг иш режалари кўриб чиқилди. Сайлов қатнашчилари ўз таклифларини билдириб ўтдилар.


Вирус блокаторларини дорихонада сотиш мумкин(мас)ми? — долзарб саволларга аниқ жавоблар - Халқ сўзи\n11:40 15 Октябр 2020 Жамият\nАОКАда бўлиб ўтган брифингда Фармацевтика тармоғини ривожлантириш агентлиги матбуот котиби Қизлархон Бегматова саволларга жавоб қайтарди.\nСавол: Дори ва тиббий буюмларни улгуржи реализация қилувчи ташкилот антипсихотик препаратларни сотиши мумкинми?\nЖавоб: Дори ва тиббий буюмларни улгуржи реализация қилиш фармацевтика фаолиятини амалга ошириш учун тегишли лицензияга эга бўлган ишлаб чиқарувчилар ҳамда улгуржи реализация қилувчи ташкилотлар томонидан, Ўзбекистон Республикаси Вазирлар Маҳкамасининг 2017 йил 6 апрелдаги 185-сон қарори билан тасдиқланган «Дори воситалари ва тиббий буюмларни улгуржи реализация қилиш тартиби тўғрисида»ги низомда белгиланган тартибда амалга оширилиши лозим.\nБунда гиёҳвандлик воситалари, психотроп моддалар ва прекурсорларни улгуржи реализация қилиш қонун ҳужжатларида белгиланган тартибда амалга оширилади.\nСавол: Вирус блокаторларини дорихонада сотиш мумкин(мас)ми?


Яқин тарихни олиб қарасангиз дунёда бир қанча диктаторлар бўлган. Мао Цзе Дун, Гитлер, Сталин, Пиночёт, Ким Ир Сен, Саддам Хусейн, Сапармурод Ниёзов ва бугунга келиб марҳум бўлган бошқа бир нечта диктаторлар бўлганки, булар ўз ҳукмронлик даврида халқни қирғинбарот қилиш,оммавий репрессиялар,инсон ҳуқуқларини поймол этиш,қонунларни ўз фойдасига ўзгартириш каби амалларни бажариб,тарихда диктатор деган ном билан қолганлар.\nБугунги кунда ҳам дунёнинг бир неча давлатларида у ёки бу кўринишда диктаторлик режими мавжуд.Мисол олиб қарайдиган бўлсак Куба, Шимолий Корея, Зимбабве, Марказий Осиё республикалари (Қирғизистон мустасно) ва бошқа айрим давлатларда буни кузатиш мумкин.\nБугун ана шундай диктаторлардан иккитасини сиёсий портретига разм соламиз.\nУлардан бири марҳум, бири ҳаёт ва ҳали ҳам эгарда.\nБиринчиси 1961-1979 йилларда 18 йил тахтни ушлаб турган Жанубий Корея Президенти марҳум генерал Пак Чон Хи.\nИккинчиси 1989 йилдан бери ўз курсисини ҳеч кимга бермай келаётган Ўзбекистон Президенти Ислом Каримов.\nУларнинг шахсий ва президентлик фаолиятларида жуда кўп ўхшашликлар бўлиши билан бирга фарқли томонлари ҳам бор.Ўхшашликлари шундаки иккаласи ҳам ўзига мухолиф кучларни репрессия қилган,конституцияни ўз билганича ўзгартирган ва ҳоказо.\nПак Чон Хининг 2 қиз ва 1 ўғли бор, Каримовда ҳам шундай. Пакнинг катта қизи 55 яшар Пак Кин Хе анчадан буён катта сиёсатда,Каримовни қизи ҳам шунга қараб кетмоқда.Ўхшамай қолган жойи:1974 йил Пакка қарши уюштирилган суиқасдда унинг рафиқаси ҳалок бўлган,бири ҳарбий генерал бўлса иккинчиси иқтисодчи. Пак 1979 йилда яқин сафдоши,Марказий Разведка Бошқармасининг бошлиғи томонидан ўз қароргоҳида отиб ўлдирилган.\nФарқли жиҳатлари: Аксарият корейслар ўз давлатини бугунги улкан ютуқларга эришишида айнан Пак Чон Хи сабабчи деб билишади.1000 нафар турли табақадаги кореяликлар ўртасида ўтказилган жамоатчилик сўровида сўралганларнинг 66 фоизи уни тилга олишган.Ҳудудининг 70 фоизи тоғликлардан иборат бўлган,деярли ҳеч қандай табиий бойликлари бўлмаган ерда у йўқдан бор қилди.\nИслом Каримов эса гарчи иқтисодчи бўлсада генерал эришган ютуқларга эришолмади.У совет даврида мунтазам ишлаб турган қудратли ишлаб чиқариш корхоналарини банкротга учратди,талон-тарожликка йўл қўйди,иқтисодиётни издан чиқарди.\nТабиий бойликларга бой бўлган юртни қашшоқ давлатлар қаторига қўшди.\nПак Чон Хи бойликка ружу қўймаган,пора олмаган,аксинча коррупцияга қарши курашган.\nИслом Каримов эса оилавий бойлик тўплашга киришди,порахўрлик,коррупцияга кенг йўл очиб берди.\nКорея ҳукумати 2002 йилда Пак Чон Хининг хотирасини абадийлаштириш ташаббуси билан чиққанда консерватив “Ханнара” партияси (Буюк давлат) бу ташаббусни кескин танқид остига олди ва у амалга ошмади.Ваҳоланки бу партияни тузган унинг ўзи бўлиб,2003 йилда партия раислигига унинг қизи Пак Кин Хе сайланди.(Шу йил 19 декабрда бўлиб ўтадиган Президентлик сайловида қатнашиш учун ўтказилган биринчи тур сайловларида Пак Кин Хе Сеул шаҳрининг собиқ мэри 66 ёшли Ли Мён Бакка ютқазиб қўйди.)\nДиктаторлар ҳақида ёзадиган бўлсак кўп ва хўп ёзиш мумкин.Ҳозирча шулар.\nПак Чон Хи ҳақида батафсил маълумотни қуйида ўқишингиз мумкин.\nҚулмурод, Жанубий Корея


Ядровий қуроллар - BBC News O'zbek\nҲиндистон, Кашмир: мусулмонлар қийноққа солинмоқдами?\nҲиндистон назорати остида бўлган Кашмирда норозиликлар бостирилганидан кейин уч ҳафта ўтиб, Би-би-си журналистлари текшируви оддий аҳоли ҳарбийлар томонидан шафқатсиз калтаклангани, қийноққа солингани ҳақида даъволарни ўрганди. Бу даъволарни Ҳиндистон Армияси рад этмоқда.\n2 сентябр 2019\nДунё, янгиликлар: Google Қозоғистон ҳукуматини нимада айбламоқда?\nGoogle ва Mozilla қозоқ ҳукуматига қарши чиқди. Россия радиацияси қаерларга тарқамоқда? Венесуэла АҚШ билан махфий музокаралар олиб борган. Порошенкога қарши жиноий иш очишмоқчи. Дуэйн Жонсон яна энг кўп ҳақ тўланадиган актёрга айланди.\nДунё, янгиликлар: Россия АҚШдан қандай қурол ўғирлаган ва Ҳиндистон мусулмон Кашмирни нима қилмоқчи?\nДунё, Ўзбекистон ҳамда минтақадаги муҳим янгиликлар ва воқеалар билан танишинг.\nДунё, янгиликлар: АҚШ барибир Саудияга қурол сотади, Россиядан чиққан радиоактив булут ва 'заҳарланганʼ Навалний\nСенат Саудия бўйича Трампга бас кела олмади. Россиялик таниқли мухолифат етакчиси Алексей Навалний қамоқхонада аҳволи оғирлашиб қолганига шубҳа билан қарамоқда. Бразилия қамоқхонасидаги исёнда 57 инсон ўлди. Россиядан радиоактив булут чиқмоқда. Покистонда ҳарбий учоқ аҳоли устига қулади.\nТуркия: Қурилаётган АЭС чўкиб кетиши мумкинми?\nТуркиянинги нуфузли "Жумҳурият" нашри мамлакат жанубида Россия иштирокида қурилаётган АЭС борасида таҳлили мақола чоп қилди. Мақолада атом эслектр станциясини қураётган муҳандис ва масъуллар жиддий огоҳлангтириш билан чиққан.\nЎзбекистон аҳолисида қанча қурол борлиги маълум қилинди\n"Чумчуқ отиб ўлдирадиган қурол бор, одамни ҳам қаттиқ зарарлайдигани бор. Ана шу масала қонунда белгилаб берилди", - деб айтган Ўзбекистон Сенати Мудофаа ва хавфсизлик масалалари қўмитаси раиси Фаррух Дадахўжаев.\nРоссия ва Туркия: Аққую атом станцияси борасидаги экологик ва сиёсий хавотирлар қандай?\nТуркия матбуоти мамлакат жанубида қурилаётган Аққую атом электр станцияси бетон пойдеворида ёриқлар қайд қилингани май ойида хабар қилганди. Аммо, бу илк шундай ҳодиса эмас эди.\nДунё, янгиликлар: Сурия ракетаси Кипрдаги Тошкент яқинига қулади\nСуриядан отилган ракета Шимолий Кипрдаги Тошкент қишлоғи яқинига келиб тушган. Шимолий Кипр ташқи ишлар вазири Қудрат Озерсой ракетанинг Исроил ҳарбий ҳаво ҳужумига қарши Сурия ҳаводан мудофаа тизимидан учирилган бўлиши мумкинлигини маълум қилган.\nДунё, янгиликлар: Европада жазирама, чегарадан ошган Эрон ва Россия мудофаа вазирлиги ўйинчоқ қуролни намойиш этдими?\nЭрон 2015 йилдаги халқаро келишувга биноан бойитилган уран миқдорига жорий этилган чекловдан 27 июнь куни хатлаб ўтиши билан таҳдид қилган эди.\nЎзбекистон-Россия: АЭС қанчага тушиши йил охирида маълум бўлиши мумкин\nРоссия бош вазири Дмитрий Медведев Ўзбекистонда қурилиши режаланаётган Атом электр станциясига доир умумий келишувнинг йил охиригача имзоланишини маълум қилган. Медведевга кўра, АЭСнинг "иқтисодий параметрлари"ни шундан кейингина аниқлаш мумкин бўлади.\nДунё: НАТО Россиянинг ядровий таҳдидига қандай қарши тура олиши мумкин?\nРоссия ва НАТО ўзаро муроса зарурияти ҳақида тинмай такрорласада, амалда икки томон бир-бирини тажовузкор хатти-ҳаракатларда доимий айблаб келади. Баъзида, ўртада юзага келган зиддиятга аслида ким сабабчи бўлганини англаш мушкул ишга айланади.\nЎзбекистон ва Дунё: Россияда бомба завод портлади, АЭС Жиззахда қурилади\nРоссияда авиабомбалар ишлаб чиқарувчи завод портлади. Ўзбекистонда АЭС қурилиши учун Жиззах вилояти танланди. АҚШда давлат хизматчиси 12 кишини отиб ўлдирди. Куннинг муҳим янгиликлари.\nЎзбекистон ва атом: Аҳоли орасида ядро технологиялари борасида тушунтириш олиб борилади - Ўзатом\n"Бу марказни ташкил этишдан мақсад, нафақат қуриладиган атом электр станцияси бўйича маълумот бериш, балки, атом энергетикасига тааллуқли тинчлик маълумотларини етказиш, ўргатиш" дейди Ўзатом раҳбари.\nКим-Путин: Шимолий Корея ва Россия раҳбарлари нега учрашмоқчи?\nШимолий Корея давлат матбуоти Ким Чен Иннинг Президент Путин билан музокара ўтказиш учун тез орада Россияга бориши тўғрисидаги хабарларни тасдиқлади. Икки давлат раҳбари илк бор учрашмоқда.\nЎзбекистон ва дунё: Ядро урушидан кейин ким яхши яшайди?\nЯдро уруши, эпидемия ёки назоратдан чиқиб кетган сунъий идрок каби глобал фалокатлар инсоният келажагини биз ўйлагандан кескинроқ ўзгартириб юбориши мумкин, дейди инқирозлар хавфи бўйича эксперт Сет Баум.\nУруш ва тинчлик: Дунёни ядро урушидан сақлаб қолган тартибга дарз кетдими?\n11-12 март кунлари Carnegie таҳлил маркази томонидан Вашингтонда ташкилланган Халқаро Ядро Сиёсати Конференциясида нутқ ирод қила туриб, Россия собиқ ташқи ишлар вазири Игор Иванов дунё ҳамжамиятини ана шундай сўзлар билан огоҳлантирган.\nҲиндистон-Покистон низоси: Ҳой, журналистлар, ўзингизни босиб олинг!\nҲиндистон билан Покистон ўртасидаги таранглик тобора ортиб борар экан, социал медиа фойдаланувчилари икки томон журналистларини ҳам босиқликка чақирмоқдалар.\nАҚШ ва Россия қандай ракеталар билан қуролланмоқчи?\nҚисқа ва ўрта масофага учувчи ракеталарни тугатиш бўйича (ҚЎМУРТБ) шартноманинг бекор қилиниши ортидан АҚШ ва Россия ўртасида янги бир қуролланиш пойгаси бошланаётгандек туйилмоқда. Би-би-си бу пойга натижасида қандай ракеталар пайдо бўлиши мумкинлиги ҳақида ҳарбий экспертлардан сўраб кўрди.\nЎзбекистон: Шабнам Оллошкурова иши - жазолаш психиатрияси қайтмоқдами?\nЎзбекистон Испаниядан нимани ўрганса бўлади? Испания 100% яшил энергияга ўтишни бошлади\nЎзбекистон - Туркия: Нодира Қодирова ўзини отганми? Шубҳали ўлимнинг янги тафсилотлари\nНуқтаи назар - Саудия Арабистони: Хотин-қизлар эрксиз ва ҳуқуқсизми?\nЎзбекистон: Фарғона вилояти ҳокими Шуҳрат Ғаниев қатъий огоҳлантирилди\nДунё, Ўзбекистон: Депутат уйида ўзбек қизи ўзини отди


13 ноябр 2019 йил Ўзбекистон Республикаси Савдо-саноат палатасида Туркия ишбилармон доира вакиллари билан учрашув бўлиб ўтди, унда Ўзбекистон ва Туркия давлатлари ўртасидаги алоқаларни янада мустахкамлаш тўғрисида истиқболли режалар муҳокама қилинди.\nУчрашувда Савдо палатаси раисининг биринчи ўринбосари И. Жасимов ва “Турк дунёси муҳандислари ва меъморлари уюшмаси” раиси ўринбосари Р.Етим турк делегацияси бошчилигида иштирок этдишди.\nИслом Жасимов мехмонларни илиқ кутиб олиб, Ўзбекистон савдо-иқтисодий ва инвестицион салохиятга эга эканлиги хақида тўхталиб ўтдилар. Шунингдек, хозирги кунда Ўзбекистонда барча сохаларда тадиркорлик килиш учун шароитлар мавжудлиги ва бунда хорижий инвестицияларнинг ўрни мухимлигини хам такъидлаб ўтдилар.\nЎз нутқи давомида Ислом Жасимов ўтказилган Ўзбекистон ва Туркия бизнес форуми ва В2В учрашувлари жуда катта ахамиятга эга бўлганлигини ва ижобий натижаларни кўрсатганлигини таъкидлаб ўтди.\nШундан сўнг томонлар қадимий шахарларимизда жуда катта иншоотлар қурилаётганлиги ва бунда янги бинолар ўз тарихини сақлаб қолиши мухимлигини таъкидлаб ўтишди.\nТуркия делегацияси бош вакили Раиф Етим Савдо-саноат палатасига мехмондорлик учун ўз миннатдорчилигини билдирди ва Ўзбекистонга ўзиниг инвестицион лойихалари билан ташриф буюрганлигини айтиб ўтди. Туркия корхоналари вакиллари бир қатор лойихаларини тақдимот давомида таништириб ўтишди. Икки томон вакиллари қурилиш ва меморчилик сохасидаги хамкорлик ва ўзаро тажриба алмашинишини давом этишини таъкидлашди.\nУчрашув сўнгида томонлар ўз таклифларини билдиришди ва бу таклифлар ўрганиб чиқилиб, фойдали натижаларга олиб келишига ишонч билдиришди.


Наманганда халқ авто кутубхоналари иш бошлади\nЖамият 11:10 / 22.04.2019 2451\nНаманган шаҳрида Президентимиз Шавкат Мирзиёев белгилаб берган бешта муҳим ташаббус ижроси доирасида шаҳар ҳокимлиги томонидан – Кўчма халқ авто кутубхона фаолияти йўлга қўйилди.\nНаманган шаҳар ҳокимлиги ташаббуси билан 120 миллион сўмга харид қилинган янги автобус 25 миллион сўм маблағ эвазига жиҳозланиб, кўчма халқ авто кутубхонасига мослаштирилди, у 200 хил номдаги мингдан зиёд бадиий китоблар, сиёсий, ўқув адабиётлари билан таъминланди.\nВилоят марказидан анча олис ҳудудда жойлашган «Бунёдкор» маҳалласида Кўчма халқ авто кутубхона ҳаракатини бошлаши муносабати билан ўтказилган тантанали маросимда 7 ёшдан 70 ёшгача бўлган ёшу қари, устоз муаллимлар, давлат ва жамаот ташкилотлари вакиллари, ёзувчи шоирлар, оммавий ахборот воситалари вакиллари ҳозир бўлишди. Кўчма халқ авто кутубхонаси Wi-Fi интернет тармоғига уланган бўлиб, фойдаланувчилар электрон китобларни ўз мобил қурилмаларига ҳам бемалол бепул юклаб олишлари мумкин.\nКўчма халқ авто кутубхона фаолиятини айнан «Бунёдкор» маҳалласидан бошлангани бежизга эмас. Бу ҳудуд аҳли китоб харид қилиш учун шаҳар марказига бориши учун 15-20 километр йўл босишига тўғри келади. Шу сабабдан ҳам Кўчма халқ авто кутубхона Наманган шаҳри марказидан узоқ ва олис манзилларда жойлашган маҳаллалар ҳудудида хизмат кўрсатади.\nТантанали тадбирда ташкилотчилар томонидан Кўчма халқ авто кутубхонасига бадиий адабиётлар жамланмаси совға қилинди.